Rev 2 | `KMO | STEP | “Epesas akamak lotu ya tawa ma yechi ejel riina diina na keyichiha. Diita maji eecha wocho: ‘Kata ma rii 7 winyumay yenya riita mama yepa tapak neeki tawey, rii 7 gol haba tawa eemek chishi tawey, diita maji eeta riiti maji: Ada diita maji wochuwak ichu:\nEPESAS LOTU YA TAWA MA YECHI MAJI\n1 “Epesas akamak lotu ya tawa ma yechi ejel riina diina na keyichiha. Diita maji eecha wocho: ‘Kata ma rii 7 winyumay yenya riita mama yepa tapak neeki tawey, rii 7 gol haba tawa eemek chishi tawey, diita maji eeta riiti maji: Ada diita maji wochuwak ichu:\n2 “‘Ada her kwota otii tawa yo. Ada her kwo harapa yo mayakan otiir. Kwo eechaba eechaba yon otii tawa ma. Ada hecho kwota kapasek otii ma yenya harapa yuyato. Ma kaw ye ya eecha wori: “No apsoel,” kwo yenya otii otii her. Kwo otii otii herek, kwo he siikener ye eeta woshepii tawa ma. 3 Kwo eechaba eechaba kowutu. Kwo harapa nomoya tawa boboyen eeji hik kiyatar. Kwo eeji yon saka heechi tarek. 4 Wowak, ada ow maji ba wocho: Mashi kwo ana harapa mayishichar. Apa kwo ana mashi mayishicharega, mayishikasakech. 5 Kwo napa hiki! Kwo tiipiikeneechi sakar. Kwo kwoti kapasek boboy na kayek heechi inyaka na diiriiboyenak, mashi otiir boboyen eena napa sumowu ta. Kwo kwoti kapasek boboyen heechi diiriiboyenan siiney, iipa ada ya eeji haban yeechi yayakiita. 6 Wowak, ada kwona wohowu tawey, ada Nikolas man yuyatawaga kwo eechaba yuyato.\n7 “‘Kwo mabiyaka tawey, diita majin Spirit rii lotu ya tawa man wochawey, napa hehar meejichi siitiichi! Eeta ma ye kapasek boboyen yeyada pi poyeney, God riita otiichinak, riipa eechaba eechaba tak tawa me siik God riiti nowo kepik siitii taweyn atakiita.’\nSMENA LOTU YA TAWA MA MAJI\n8 “Smena akamak lotu ya tawa ma yechi ejel riina diina na jey keyichi ha. Diita maji eecha wocho: ‘Diita maji sii mapo tawa ma komas tawa ma riiti maji. Rii hachi saniyeechi sokwachi tawa. Ada diita maji wochuwak ichu:\n9 “‘Kwona kapasek boboyen otii tawey, an hecho. Ada hecho kwo eeta kiiriisiiposii tawa ma. Wowak, eeta siiken kwo boboy saga harapa tawa ma. Ma kaw ye kwona kapasek maji bato. Ye eecha wocho: “No eeta Ju ma.” Yaho, ye Ju makasakech. Ye eeta Gaba riiti yikapwa! 10 Kapa meeji tawa boboyen kwotak yaney, opoche akiitanakech. Na meeji! Gaba rii kowna otii otii hechakiita. Riita otiichinyak, kwo kaw poko jikiita, 10 yadii kwopa kapa meeji tawa boboyen kiya takiita. Kwo hiki siitiichichawa boboyen eena na neeki ta. Neeki taney, i kwo hak tawa nedii. Wonyey, ada kwona eechaba eechaba tak tawa mesek hakiita.\n11 “‘Kwo ma mabiya tawey, Spirit rii lotu ya tawa man wochaweyen, na meeji! Eeta ma ye kapasek boboyen yeyada pi poyeney, eecha tana ma ye upurus ha tawa eemek iyarenak, siita yen pishamanekasakech.\nPEGAMAM LOTU YA TAWA MAJI\n12 “Pegamam akamak lotu ya tawa ma yechi ejel riina diina na jey keyichi ha. Diita maji eecha wocho: ‘Ada ow yepa yepa tawa eekin neekir ma. Ada diita majin wochuwak ichu:\n13 “‘Ada hechi kwota tawa eemen. Diita eemek Gaba riiti harapa tiikiir eeka tawa. Wowak, kwo eeji hin neekitu. Antipas, ana eechaba eechaba sumowuchi eeji hin kwodii wochar ma, riin Gaba yichawa eemek kaka pi sowakwori, wowak, kwo ana hiki siitiichichawa boboyen saka heechirek. 14 Wowak, ada kwona maji kawka tawa: Ma kaw kwotaka tawey, ye Belam riita pokiir majin sumowutu. Belam ri Belek riiti majin sumowu tar. Belek rii otiichirek, Isrel ma ye kapasek boboy otiitar. Ye woshepii god yenya har aboboyen eena atarek, ye nobo miman anemesherokotar. 15 Eechaba tawa ma kaw kwotaka tawey, ye Nikolas riiti majin sumowutu. 16 Kwo kwoti kapasek boboy na kayek heechi. Kwo heechinan siiney, ada kwona ya eeji kujak tawa eekik yenya pikiita.\n17 “‘Kwo mabiyaka tawey, diita majin Spirit rii lotu ya tawa man wochawey, napa hehar meeji siitiichicha! Eeta ma ye kapasek boboy yeyada pi poyeney, yenyapa veenyi tawa geyen ada hakiita. Ada kawka yenya apama tawa papaka eecha hakiita. Papa sii akar hik keyir. Keyiri, anadii ma ye meejikasakech. Siina yana ma riitaba meejito.’\nTAIATAIRA LOTU YA TAWA MAJI\n18 “Taiataira akamak lotu ya tawa ma yechi ejel riina diina na jey keyichi ha. Diita maji eecha wocho: ‘Ada God riiti Yikapwa. Eeji miy eeta higa hecho. Eeji yatii kwoya hechawa kinyi ain hiikiirega eecha hecho. Diita maji ada heechi tawak ichu:\n19 “‘Ada hecho kwota otii tawa abo. Kwo rukusii tawa boboyen, hiki siitiichichawa boboyen, yo otii tawa boboyen, eshar eechaba eechaba otii tawa boboyen ada hecho. Ada hecho kwota mashi yo kepin otiiri, kwo apa harapa yo kepin otiito. 20 Wowak, ada diita maji pochin bak. Kwo eeta mima, Jesebel, siina heechitu. Siita mayama eecha wocho: Ada eeta God riiti maji sawo tawa mima, pokii tawa mima. Siita eeji yo otii tawa wakasa ma yenya nobo kapaseken mukuchiuchu. Ye eena hechi woshepii goden har aboboyen ato. Atawak, ye nobo miman anemesherokoto. 21 Siita siiti kapasek boboyen dareboyechi heechiken ada siina kowu tar. kowu tari, sii siiti nobo anemeshe roko tawa boboyen inyaka dareboyekasakech. 22 Wowak, ada siina yeechi kapasek chey pochik rabonak, siitaka nobo anemesheroko tar ma yechaka eechaba harapa kapan meejibakiita. Yecha siitaka eecha kapasek otii tarin dareboyenen siiney, ada apa diita apa otiikiita. 23 Ada siiti yikapwan eechaba pi sowakwokiita. Wonyak eyey lotu ya tawa ma yecha hekiita ma yechi inyaka wopun ada eyey he hamato. Komas kwota yo eecha otii tawey, ii ada awasen kwona eecha hakiita.\n24 “‘Ada hikitu kwo akar ma Taiataira tawey, diita kapasek majin kwo eena hikichi saka sumowu tarek. ‘Gaba riita harapa he veenyi tawa majin’ ma kaw ye eena haba tawey, kwo saka eeta majin makabek heechirek. Ada kwona wocho: Ada akar nomoya tawa boboyen kwona hakasakech. 25 Wowak, kwotaka eecha tawa boboyen napa kiikiir na neeki tanak, wonyak, anapa yakiita. 26 Eeta ma ye kapasek boboyen yeyada pi poyeney, ye eeji har hapaga otii tawa boboyega ada yenya eechaba hakiita. Hanak, yecha eyey ma miman siitii kowu takiita. Ain hubu neekichi siitii kowu takiita. Nosap awo tapa tawak reekiiraka tawaga yepa yenya eechaba otiikiita. Ada yenya niyegak sokwa tawa winyumayega eechaba hakiita.\n29 “‘Kwo mabiyaka tawey, diita majin Spirit rii lotu ya tawa man wochawey, napa hehar meeji siitiichicha!’


Jeremia 4 - Holy Bible [Luo Bible 2020] - (Jer 4)\nJehova Nyasaye wacho niya, “Ka ibiro duogo, yaye Israel, to duog ira. Ka igolo nyisechegi mopa mamonogo e nyima ma ok ubaro,\nkendo kikwongʼori gi adiera gi bura makare kendo gi tim malongʼo ni, ‘Akwongʼora gi nying Jehova Nyasaye mangima,’ eka abiro gwedho ogendini duto manie piny kendo ogendini duto biro miya duongʼ.”\nMa e gima Jehova Nyasaye wachone jo-Juda kod Jerusalem: “Pururu puotheu mag mbora kendo kik ukom e kind kuthe.\nTerreuru nyangu uwegi ni Jehova Nyasaye, teruru chunjeu nyangu, un jo-Juda kod jo-Jerusalem, ka ok kamano to mirimba biro muoch mi liel ka mach, nikech tim mamono ma usetimo manowangʼu, maonge ngʼama nyalo kweye.”\n“Land e Juda kendo ior wach e Jerusalem kiwacho ni: ‘Gouru turumbete e piny duto!’ Ywag matek kendo iwachi: ‘Chokreuru kaachiel! Waringuru wadhi e mier madongo mochiel motegno!’\nOruru wach odhi Sayun! Ringuru udhi kar pondo ma ok odeko! Nimar akelo masira koa yo nyandwat, kata kethruok malich.”\nSibuor osewuok e kare mar pondo; jatiek ogendini osewuok oko. Oseweyo kare mondo otiek pinyu. Miechu nomuki madongʼ gunda, maonge ngʼama nodagie.\nOmiyo rwakuru lepu mag ywak, ywaguru kendo denguru, nimar mirimb Jehova Nyasaye mager pod ok oweyowa.\nJehova Nyasaye wacho niya, “Chiengʼno ruoth kod jotelo chunygi biro aa, jodolo nobed gi luoro maduongʼ, kendo jonabi nobed gi bwok maduongʼ.”\nEka ne awacho, “Yaye Jehova Nyasaye Manyalo Gik Moko Duto, mano kaka isewuondo jogi kod Jerusalem ka iwacho ni, ‘Unubed gi kwe,’ mana sa ma ligangla ni e dwondwa.”\nE kindego jogi kod Jerusalem nonyisi niya, “Yamo maliet moa kama gimoro ok nyagie mana kama otwo futo kadhi ir joga, to ok mondo okwadhgi kata pwodhogi;\nto yamo motegno moloyo mano aa kuoma. Koro asengʼadonegi bura.”\nNe! Obiro ka boche polo, gechene mag lweny biro ka kalausi, farese mage ringo matek moloyo ongo. Kagiwacho niya, mano kaka wan gi lit!\nYaye Jerusalem, luok timbe mamono manie chunyu mondo iresri. Nyaka karangʼo mi ibiro kano timbe richo e pachi?\nKoko wuok koa Dan, ka goyo milome mar masira koa e gode matindo mag Efraim.\n“Nyis ogendini kendo go milome ne Jerusalem niya, ‘Jolweny mager biro iru kawuok e piny mabor, ka gigoyo koko mar agengʼa mar lweny kuom mier madongo mag Juda.\nGilwore mana ka joma rito puodho, nikech osengʼanyona,’ ” Jehova Nyasaye ema owacho.\n“Kiti kod timbegi iwuon osemiyo ma obiro kuomi. Ma en kum mari. Mano kaka olit! Mano kaka opowo nyaka e chuny!”\nYaye, iya nyawni, iya nyawni! An gi rem malit. Yaye, lit mager mar chunya! Chunya ridore, ok nyal lingʼ thi. Nimar asewinjo koko mar turumbete; asewinjo ywak mar kedo.\nMasira bangʼ masira; piny duto okethi. Ka diemo wangʼ nono hembena omuki, kara mar dak ka mil polo.\nNyaka karangʼo mabiro nenoe kedo machalo kama, kendo winjo dwond turumbete?\n“Joga ofuwo; ok gingʼeya. Gin nyithindo maonge wigi gionge rieko, gilony mana kuom timo timbe maricho; kendo ok gingʼeyo; kaka digitim maber.”\nNe angʼiyo piny, ne en nono kendo noonge gi kido; kendo bende ne angʼiyo e polo, to ler ne onge.\nNe angʼiyo gode madongo kendo negiyiengni, to gode matindo duto ne rundore koni gi koni.\nNe angʼicho to ne onge ji, winy duto manie kor polo nosefuyo molal.\nNe angʼicho to piny mane miyo nolokore kama otwo; dalane duto nokethi e nyim mirimb Jehova Nyasaye mager.\nMa e gima Jehova Nyasaye wacho: “Piny mangima ibiro kethi, kata kamano ok nakethe chutho.\nOmiyo piny biro dengo kendo polo malo notim mudho, nikech asewuoyo kendo ok analok pacha, asengʼado wach chuth kendo ok anadog chien.”\nKa dwol mar joidh farese kod jo-asere owinji, to dala ka dala golo aputh njiri. Moko dhi e bunge modinore; moko idho dhi ewi lwendni. Mier duto ji odarie; onge ngʼama odak eigi.\nAwinjo ywak kaka mar dhako mamuoch kayo, lit mana ka dhako ma nywolo nyathine makayo, ywak mar Nyar Sayun ka gamo yweyo, kotengʼo bedene kendo owacho, “To mano kaka apodho; ngimana omi jonek.”


Hibrania 7 - Holy Bible [Luo Bible 2020] - (Hib 7)\nMelkizedek mwawuoyo kuomeni ne en ruodh Salem kendo ne en jadolo mar Nyasaye Man Malo Moloyo. Noromo gi Ibrahim ka Ibrahim noa e lweny mane oseloyoe ruodhi, mi nogwedhe,\nkendo Ibrahim nomiye achiel kuom apar mar gik moko duto. Tiend nying Melkizedek gin ariyo, mokwongo en ni ruoth makare, kendo mar ariyo en Ruodh Salem tiende ni Ruodh kwe.\nKaka Melkizedek ne onge gi wuon kata min kata anywolane bende ne oonge gi chakruokne kata gikone, En kaka Wuod Nyasaye, kendo tij dolo mare osiko nyaka chiengʼ.\nParieuru duongʼ mane en-go. Kata mana Ibrahim nomiye achiel kuom apar mar gik ma nopeyo!\nWangʼeyo ni chik dwaro ni mondo nyikwa Lawi ma gin joma tiyo tij dolo ema ochoki achiel kuom apar kuom ogandagi, ma gin owetegi, kata obedo ni owetegigo bende gin nyikwa Ibrahim.\nMelkizedek-ni ne ok en nyakwar Lawi, to kata kamano Ibrahim jal mane Nyasaye omiyo singruok nochiwone achiel kuom apar kuom gik mane opeyo, kendo nogwedhe.\nEn gima ongʼere ni ngʼat matin igwedho gi ngʼat maduongʼ.\nTo korka jodolo mag joka Lawi wayudo ni achiel kuom apar ichoko gi dhano matho; to kuom Melkizedek to wayudo ni achiel kuom apar nochoki gi jal ma ikwano ni ngima, mana kaka ndiko wacho.\nOmiyo wanyalo wacho ni ka Ibrahim nochiwo achiel kuom apar to mano nyiso ni kata mana Lawi nyakware ma en ngʼat mane onego yud pok mar achiel kuom apar bende nochiwo pokno,\nnikech kindeno noyudo ka Lawi pok onywol, to kata kamano wanyalo wacho nine en ei ringre Ibrahim kwar mare kane Melkizedek oromo gi Ibrahim.\nKapo ni tich dolo mar jo-Lawi nikech chik mane omi jo-Israel notenore kuome ne nyalo miyo dhano doko makare chuth, to koro ere gimomiyo ne pod nitie dwaro mondo oyud jadolo machielo koluwo kit Melkizedek? Angʼo momiyo ne nyaka jadolo mopogore gi Harun yudre?\nNikech wangʼeyo ni ka olok tich dolo to chik bende nyaka loki.\nTo ngʼat miwacho wechegi kuomeni to noa e dhoot machielo ma ngʼato ne pok oyie mondo oti tich dolo e kendo mar misango.\nNikech ongʼere malongʼo ni Ruodhwa noa e dhood Juda, ma en dhoot ma Musa ne ok owacho gimoro kuom jodolo.\nGima wasewachono medo winjore ka jadolo machielo obiro machalo gi Melkizedek,\nEn ne ok okete jadolo kaluwore gi chike dhano kata anywola mowuokie, to nokete nikech teko mar ngima maonge gima nyalo ketho.\nNikech Muma timo neno kuome niya, “In Jadolo nyaka chiengʼ koluwo kit dolo mar Melkizedek.”\nChik machon-no koro osegol oko nikech onyap kendo oonge gi teko\n(nikech chik ne ok nyal keto gimoro kare), kendo koro osekelnwa geno manyien maber moloyo chik machon-no, kendo kuom genono wasudo machiegni gi Nyasaye.\nTo bende mano ne ok otim maonge kwongʼruok! Jomoko nobedo jodolo maonge kwongʼruok,\nto en to nobedo Jadolo gi kwongʼruok ka Nyasaye nowachone niya, “Jehova Nyasaye osekwongʼore kendo ok nolok pache, osesingore niya, ‘In Jadolo nyaka chiengʼ.’ ”\nNikech kwongʼruokni, Yesu koro oseguro winjruok manyien gi Nyasaye, ma en singruok maber moloyo machon.\nPogruok machielo mwaneno en ni e kit dolo machon, jodolo ne ngʼeny nikech tho nomonogi dhi nyime gi tich dolo;\nto nikech Yesu ngima nyaka chiengʼ, tich dolo mare osiko.\nKuom mano onyalo waro chuth joma kadho kuome kasudo ir Nyasaye, nikech ongima nyaka chiengʼ mondo okwanegi Nyasaye.\nJadolo maduongʼ ma kamano ema nyalo konyowa nikech oler, oonge ketho, kendo chilo moro onge kuome. Bende Nyasaye osetingʼe mokete kar kende kopoge gi joricho, kendo osetingʼe malo kuma bor moyombo polo.\nEn ok ochune ni nyaka otim misango pile pile kaka jodolo madongo mamoko timo, kokuongo gi timo misango mare owuon eka otimo mar joma moko. En to notimo misango ni richogi dichiel kende kane ochiwo ringre owuon.\nNikech chik keto joma nyap mondo obed jodolo madongo, to weche kwongʼruok mane obiro achien bangʼ chik, noketo Wuowi, makoro oseket kare chuth nyaka chiengʼ.


Luka 17 - Holy Bible [Luo Bible 2020] - (Luk 17)\nDine obedo maber ka otwene pongʼ e ngʼute, mi onyumego e nam moloyo komiyo achiel kuom jomatindogi timo richo.\nOmiyo ritreuru uwegi. “Ka owadu otimo richo, kwere, to ka olokore oweyo richo, to wene.\nKa otimoni richo nyadibiriyo odiechiengʼ achiel to obiro iri nyadibiriyo kendo owacho ni, ‘Alokora aweyo richo,’ to nyaka iwene.”\nNodwoko niya, “Ka un gi yie matin marom gi koth karadali, to unyalo wacho ne yadh ngʼowuni ni, ‘Pudhri ia mondo ipithri e nam,’ to dine owinjou motimo kamano.\n“Ka dibed ni nitie achiel kuomu man-gi jatich mapurone kata makwayo rombe. Dowachne jatichne koa e puodho ni, ‘Bi koroni kendo ibed piny mondo ichiem’?\nDonge dowachne mana ni, ‘Losna chiemba mar otieno, ikri mondo imiya acham kendo metho, eka bangʼe inyalo chiemo kendo metho’?\nBende onyalo goyone jatichneno erokamano nikech notimo gima nowachone notim?\nOmiyo un bende, ka usetimo gik moko duto mane onyisu mondo utim, onego uwach ni, ‘Wan mana jotich aticha ma ok owinjore to wasetimo mana tijwa.’ ”\nKoro e yo kane odhiyo Jerusalem, Yesu nowuotho e kind Samaria gi Galili.\nKa noyudo odonjo e dala moro, ji apar man-gi dhoho noromo kode. Negichungo mabor\nkendo negiluongo gi dwol maduongʼ niya, “Yesu, Ruoth! Kechwa!”\nKa nonenogi, nowacho niya, “Dhiuru, unyisru uwegi ni jodolo.” To kane gidhi, negipwodhore.\nAchiel kuomgi, kane oneno ni osechange, nodok ir Yesu, kopako Nyasaye gi dwol maduongʼ.\nNopodho auma e tiend Yesu kendo nogoyone erokamano, to ngʼatno ne en ja-Samaria.\nYesu nopenjo niya, “Donge ji apar duto nopwodhi? Ere ji ochiko mamoko?\nOnge ngʼato madineyudre kuomgi monego duogi mondo omi Nyasaye pak, mana japiny moro nononi kende ema odwogo?”\nEka nowachone niya, “Chungi kendo idhi, yieni osemiyo ibedo mangima.”\nChiengʼ moro, kane openje gi jo-Farisai kinde ma pinyruodh Nyasaye nobiye, Yesu nodwokogi niya, “Pinyruoth Nyasaye ok bi mana mineno gi wangʼ,\nkata ji ok nowach ni, ‘Eri go,’ kata ni, ‘Ee cha go cha,’ nikech pinyruodh Nyasaye ni eiu.”\nEka nowachone jopuonjre niya, “Ndalo biro ma unugomb nenoe chiengʼ achiel kuom ndalo mag Wuod Dhano, to ok ununene.\nJi biro wachonu ni, ‘En kucha!’ Kata ni, ‘En ka!’ Kik uring udhi bangʼ-gi.\nNimar biro mar Wuod Dhano nobed machalo ka mil polo ma piatore e kor polo koa konchiel nyaka komachielo.\nTo mokwongo nyaka one masiche mangʼeny, kendo tiengʼni nodage.\n“Mana kaka notimore e ndalo mag Nowa, e kaka biro bedo bende e ndalo mag Wuod Dhano.\nJi ne chiemo kendo metho, chwo ne kendo bende nyiri ne ikendo nyaka nochopo odiechiengʼ mane Nowa odonjo e yie. Eka pi mar ataro nobiro motieko ji duto.\n“Kamano e kaka ne chalre e ndalo mag Lut, ji ne chiemo, kendo metho, negingʼiewo kendo negiloko ohala, bende negipitho kendo gedo.\nTo chiengʼ mane Lut oa Sodom, mach kod kite maliel mager nolwar koa e polo kendo notiekogi duto.\n“Kamano e kaka nobedi e ndalo ma Wuod Dhano nofwenyre.\nOdiechiengʼno onge ngʼato manobedie ewi tat ot, man-gi gige ei ot, manolor mondo ogolgi. Machalre gi mano, onge ngʼato manie puodho manodog dala ne gimoro amora.\nParuru chi Lut!\nNgʼatno matemo reso ngimane, ngimane biro lalne, to ngʼatno mowito ngimane, nores ngimane.\nAwachonu ni, otienono ji ariyo nobed e kitanda achiel: achiel nokaw to machielo nowe.\nMon ariyo noyudi karego cham kaachiel, achiel nokaw, to machielo nowe. [\nChwo ariyo nobed e puodho, achiel ibiro kawo, to machielo nowe. ] ”\nEka negipenje niya, “Mano notimre kanye, Ruoth?” Nodwokogi niya, “Kama ringruok motho nitie, ema achudhe chokore.”


SOM E Afrikaans Albanian Amharic Arabic Armenian Armenian (Ma Imbo) Azerbaijani Azerbaijani (Cyrillic) Basque Bassa (Cameroon) Batak (Toba) Bicol Bislama Bolivian Bosnian Bulgarian Cambodian Catalan Cebuano Chavacano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chol Cibemba Croatian Czech Dangme Danish Dhok mar Ranyisi ma Brazilian Dhok mar Ranyisi ma Colombian Dhok mar Ranyisi ma Faransa Dhok mar Ranyisi ma Irish Dhok mar Ranyisi ma Italian Dhok mar Ranyisi ma Japanese Dhok mar Ranyisi ma Mexican Dhok mar Ranyisi ma Spanish Dhok mar ranyisi ma Amerka Dholuo Dutch Efik Estonian Ewe Fante Faransa Faroese Fijian Finnish Fon Ga Galician Georgian German Greek Greenlandik Guarani Gujarati Gun Haitian Creole Hausa Hebrew Hiligaynon Hindi Hungarian Iban Igbo Iloko Indonesian Isoko Italian Japanese Javanese Kabiye Kabuverdianu Kachin Kannada Karen (S'gaw) Kazakh Kazakh (Arabic) Kikamba Kikaonde Kikuyu Kinyarwanda Kirghiz Kirundi Kisungu Kongo Korean Kwanyama Latvian Lingala Lithuanian Low German Luvale Macedonia Malagasy Malay Malayalam Maltese Mam Mapundugun Mauritian Creole Maya Mingrelian Mongolian Myanmar Nahuatl (Central) Nahuatl (Huasteca) Nahuatl (Nothern Puebla) Ndebele (Zimbabwe) Nepali Ngabere Norwegian Nzema Oromo Ossetian Otomi Pangasinan Papiamento (Curacao) Persian Polish Portuguese Portuguese (Portugal) Punjabi Quechua (Ayacucho) Quechua (Bolivia) Quechua (Cuzco) Quichua (Imbabura) Rarontongan Romanian Romany (Macedonia) Cyrillic Russian Samoan Sepedi Serbian Serbian (Roman) Setswana Shona Sidama Silozi Sinhala Slovak Slovenian Solomon Islands Pidgin Somali Spanish Sunda Swahili Swati Swedish Sãotomense Tagalog Tahitian Tajiki Tamil Tatar Telugu Tetun Dili Thai Tigrinya Tiv Tojalabal Tongan Tsonga Turkish Turkmen Twi Uighur (Cyrillic) Ukrainian Urdu Urhobo Uzbek Uzbek (Roman) Valencian Venda Vietnamese Wallisian Waray-Waray Welsh Xhosa Yoruba Zapotec (Isthmus) Zulu\nOkenge ma dwarore ni ng’ato okaw mondo obed achiel kuom Joneno mag Jehova oler e weche Yesu ma yudore e Mathayo 28:19, 20. Ndikono lero gik ma ng’ato nyaka tim kodwaro bedo japuonjre Kristo, moriwo wuoyo kata chiwo neno e wi Jehova.\nOkang’ mokwongo: Puonjri Muma. Yesu nonyiso jolupne ni ‘gilok ji obed jopuonjrene, ka gipuonjogi.’ (Mathayo 28:19, 20) Muma, to ahinya-ahinya puonj mag Yesu ma yudore e iye, lero gik minyalo timo mondo idag e ngima maber mopong’ gi mor. (2 Timotheo 3:16, 17) Waikore konyi mondo ipuonjri Muma kokalo kuom chenro ma wan-go mar puonjo Muma, ma ok ichulo gimoro amora.—Mathayo 10:7, 8; 1 Jo-Thesalonika 2:13.\nOkang’ mar 2: Ti gi gik mipuonjori. Yesu nowacho ni jopuonjrene onego ‘otim gik moko duto ma nochiko.’ (Mathayo 28:20) Mano nyiso ni ok ipuonjri Muma mana mondo ing’e weche manie iye kae to iweyo gi kanyo. Nyalo dwarore ni itim lokruoge moko madongo e pachi kod timbeni mondo oluwre gi puonj mag Muma. (Tich Joote 10:42; Jo-Efeso 4:22-29; Jo-Hibrania 10:24, 25) Kae to, joma timo kaka Yesu nochiko biro luwo ranyisine kuom chiwo ngimagi mondo giti ne Jehova Nyasaye.—Mathayo 16:24.\nOkang’ mar 3: Dhi e batiso. (Mathayo 28:19) Muma pimo batiso kod yik. (Pim gi Jo-Rumi 6:2-4.) Sama ibatis ng’ato, chalo ka gima otho e yorene machon, kendo ochier e kit ngima manyien. Kuom mano, batiso mari en yo mar nyiso e lela ni isekawo okenge ariyo mokwongo ma Yesu nowacho, kendo ni koro ikwayo Nyasaye mondo okonyi ibed gi chuny ma onge bura e nyime.—Jo-Hibrania 9:14; 1 Petro 3:21.\nEre kaka abiro ng’eyo ni koro to aikora ne batiso?\nWuo gi jodong-kanyakla. Gibiro wuoyo kodi mondo gine ka be iwinjo tiend batiso, itiyo gi gik mipuonjori, kendo isechiwo ngimani ne Nyasaye, ma onge ng’ama ochuni.—Tich Joote 20:28; 1 Petro 5:1-3.\nBe okengegi dwarore kuom nyithind Joneno bende?\nEe. Muma nyisowa ni wapidh nyithindwa ka ‘warieyogi kendo wapuonjogi kaka Jehova dwaro.’ (Jo-Efeso 6:4) Kata kamano, ka gisedongo, gin e ma nyaka koro giyier ka be gibiro puonjore Muma, yie gi gik ma gipuonjore, kendo tiyo gi gigo e ngimagi, e ka inyalo batisgi. (Jo-Rumi 12:2) Tiende ni, e weche lamo, ng’ato ka ng’ato nyaka tim yierone owuon.—Jo-Rumi 14:12; Jo-Galatia 6:5.\nOrwaki e chokruoge mag Joneno mag Jehova\nYud kama wachokoree kod kaka walemo. Warwako ji duto. Kombe ok chul. Onge sadaka kata solro mikwayo ji.\nOr ne ng'ato Or ne ng'ato Ang’o ma Anyalo Timo Mondo Abed Achiel Kuom Joneno mag Jehova?\nijwfq sula 47


Be Dhano Biro Ketho Pinyni ma Ok Nyal Lose Kendo?\nOhinga mar Jarito | Septemba 2014\nSOM E Afrikaans Albanian Amharic Arabic Armenian Armenian (Ma Imbo) Aymara Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitumbuka Cibemba Croatian Czech Dangme Danish Dholuo Dutch Efik Estonian Ewe Faransa Finnish Ga Georgian German Greek Guarani Haitian Creole Hebrew Hiligaynon Hmong (White) Hungarian Igbo Iloko Indonesian Italian Japanese Kazakh Kikaonde Kikongo Kikuyu Kiluba Kimbundu Kinyarwanda Kirghiz Kirundi Kisi Kisonge Kisungu Kongo Korean Krio Kwangali Kwanyama Lingala Lithuanian Luganda Macedonia Malagasy Maltese Maya Mazatec (Huautla) Mizo Mongolian Moore Myanmar Nepali Ngabere Norwegian Nyaneka Nzema Ossetian Otetela Papiamento (Aruba) Papiamento (Curacao) Persian Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tatar Thai Tigrinya Tshiluba Tsonga Turkish Twi Ukrainian Umbundu Venda Vietnamese Wayuunaiki Xhosa Yoruba Zande Zulu\n“Tieng’ achiel oa kendo tieng’ moro obiro, mi piny osiko nyaka chieng’.” —WECHE MAG RUOTH SOLOMON, E HIGNI MAG 1000 KA NDALOWA PODI. *\nKaluwore gi jandik Muma machonno, ngima dhano ma kalo ka yamo ok nyal pim kata matin gi piny ma siko nyaka chieng’. Adier en ni, kuom higni gana gi gana mosekalo, tienge mathoth osedak e piny kendo tiengego oselal nono. Kata kamano piny to siko kendo kuonde ma ne oseketh osebedo ka losore mabed maber ma nyalo siro ngima dhano nyaka sani.\nPiny osebedo gi lokruok maduong’ chakre Lweny mar Ariyo mar Piny moloyo kinde moro amora. Kinde mang’eny dhano osebedo ka kelo lokruoge madongo modhuru kaka kelo gik ma miyo wuoth bedo mayot, yore mag tudruok kod lony mamoko mosekelo dongruok malich miwuoro. Ji odak e ngima ma chon ne ok ong’ere ni nyalo betie. E wi mano bende, kwan mar ji e piny osemedore chiegni nyadi dek.\nKata kamano, magi duto osekelo chandruoge miwuoro. Wachre ni dongruoge ma dhano osebedo ka timo oseketho piny marach. Kata mana josayans moko bende wacho ni pinywani ochopo e okang’ ma lokruoge ma dhano timo ma ketho piny nenore ayanga.\nMuma ne okoro kinde ma dhano ne dhi ‘ketho piny.’ (Fweny 11:18) Jomoko wuoro ahinya ka dibed ni wadak e kindego. Kare, dhano biro ketho pinywani e okang’ maromo nade? Be inyalo keth pinyni chuth? Be en adier ni dhano nyalo ketho pinyni ma ok nyal lose kendo?\nBE IBIRO KETH PINYNI CHUTH?\nBe piny ochomo kama koro ok nyal lose kendo? Josayans moko neno ni kethruok moko ok yot geng’o nikech gitimore apoya. Kuom mano, gidhier nono kaka dibed ni wachomo kama lokruok ma apoya matimore e kor lwasi biro kelo kethruok maduong’.\nKaw ane ranyisi mar alwora moro miluongo ni West Antarctic Ice Sheet motimo pe kata baraf. Jomoko neno ni kaluwore gi piny ma medo mana bedo malietni, pe manie alworano leny e okang’ mamalo ahinya. Pe nigi nyalo mar geng’o teko mar chieng’ mondo kik chop e nam manie bwoye. Kata kamano, kaka pe medo leny e kaka nam manie bwoye medo nyenyore oko. Mano miyo pi nam bedo maliet kendo miyo pe oleny e okang’ momedore. Kethruok ma timoreno nyalo chopo e okang’ ma ok nyal geng’. Pi ma medore nikech pe manie nam leny nyalo kelo masira maduong’ ne dhano milionde mang’eny.\nMWANDU MAG PINY MEDO RUMO MAPIYO\nOseti gi yore mopogore opogore mondo otiekgo yore ma dhano kethogo piny. Yo achiel ma osebed kitiyogo en timo dongruok kitiyo gi mwandu ma piny nyago e yo ma ok keth piny. Be mano osekonyo e yo moro amora?\nGima lit en ni ji pod medo tiyo gi mwandu ma piny nyago e okang’ ma medo mana kethe. Dhano tiyo gi mwandu ma pinyni nyago e yo mapiyo moloyo kaka piny nyago mwandugo. Be nitie gima inyalo tim e wi wachno? Jasom moro ne owacho ayanga niya: “Adier en ni, ok wang’eyo yo makare ma onego watigo gi mwandu mag piny.” Paroneno owinjore adimba gi puonj ma Muma miyowa niya: “Dhano onge gi teko yiero yore mowuothoe.”—Yeremia 10:23.\nMuma miyowa geno bende ni Nyasaye ma en Jachuech ok bi yiene dhano mondo oketh alwora mar piny chuth. Zaburi 115:16, wacho niya: “Piny osemiyo nyithind ji.” Kuom adier, pinywani en ‘mich maber’ moa kuom Wuonwa manie polo. (Jakobo 1:17) Be Nyasaye nyalo miyowa gimoro maber ma tiyo mana kuom kinde matin ae to bang’e okethore? Ooyo! Mano nenore maler kuom yo maber ma ne ochuego pinywani.\nGIMOMIYO NYASAYE NOCHUEYO PINY\nBug Chakruok e Muma nyiso adimba kaka Nyasaye ne ochueyo piny. Kar chakruok “piny nobedo maonge kido kendo nobedo nono ma onge gimoro kuome; kendo mudho nobet e wi nam matut.” Bende, ondik ni “pige” ma siro ngima ne nitie e piny. (Chakruok 1:2) Bang’e Nyasaye nowacho niya: “Ler mondo obedie.” (Chakruok 1:3) Kendo ler mar chieng’ ne okalo kor lwasi, mi gikanyono ler nokwongo menyo piny. Kae to Nyasaye ne opogo lowo motwo kod nam. (Chakruok 1:9, 10) Bang’e “piny noti lum, alot manyago kothe kaka ngeche obet, kod yath manyago olemo.” (Chakruok 1:12) Gigo ma dwarore mondo chenro ma miyo ngima dhi nyime, kaka yo ma yiende tiyogo e loso chiembgi, kore ne yudore. Ang’o momiyo Nyasaye noketo chenro ma kamano?\nJanabi Isaya ne owacho ni Nyasaye ema “nochweyo piny kendo nolose; noketogo, nochweyogo ok manono, to nolose mondo ji odagie.” (Isaiah 45:18) Nenore maler ni Nyasaye dwaro ni dhano odag e piny nyaka chieng’.\nGima lit en ni dhano osebedo ka tiyo marach gi mich maber ma Nyasaye omiyogi kendo gikethe. Kata kamano, dwaro mar Nyasaye pok olokore. Musa nowacho kama: “Nyasaye ok en dhano, ma doriambi; Kata ok en wuod dhano, ma dolok chunye: Osewacho, to ok notim koso?” (Kwan 23:19) Kuom adier, Nyasaye ok bi weyo mondo dhano oketh piny chuth. Kar mano, ndalo ma obiro ‘kethoe joma ketho piny’ medo sudo machiegni ahinya. —Fweny 11:18.\nPINY E KAR DAKWA MA NYAKA CHIENG’\nKa ne Yesu Kristo golo Twak mar Got mong’ere ahinya, nowacho niya: “Mano mor manadi ni jo mamuol; nikech gininwang’ piny ka girkeni margi.” (Mathayo 5:5) Bang’e e twageno, Yesu nolero yo ma ibiro resgo pinyni mondo kik kethe chuth. Ne opuonjo jolupne mondo olem kama: ‘Pinyruodhi mondo obi. Gimidwaro mondo otimre e piny kaka e polo.’ Ee, Pinyruodh Nyasaye, kata sirkande, biro chopo dwach Nyasaye ne piny.—Mathayo 6:10.\nKaluwore gi lokruoge madongo ma Pinyruodh Nyasaye biro kelo, Nyasaye lando kama: “Neuru! Achueyo gik moko duto obed manyien.” (Fweny 21:5) Be mano nyiso ni Nyasaye biro chueyo piny moro manyien? Ooyo, nikech onge gimoro amora marach gi pinywani. Kar mano, Nyasaye biro ketho jogo “ma ketho piny,” tiende ni, chenro mag dhano kaachiel gi sirkandegi. Kae to “polo manyien,” tiende ni Pinyruodh Nyasaye ma en sirkal manyien manie polo, biro locho e wi “piny manyien,” ma en oganda manyien mar dhano ma biro dak e piny.—Fweny 21:1.\nNyasaye biro miyo piny onyag maber kendo mondo odhi nyime siro ngima manie iye. Jandik-zaburi ne olero gima Nyasaye biro timo ka ne ondiko kama: “Ilimo piny, ioloe koth. Imedo ahinya pithne.” Nikech kor lwasi biro bedo maber, kendo moloyo duto, Nyasaye biro guedhowa, piny biro bedo paradiso kendo obiro nyago chiemo mang’eny.—Zaburi 65:9-13.\nJal moro miluongo ni Pyarelal, ma ne en jagoro mar Mohandas Gandhi ma ne en jatend din e piny India, nondiko weche ma ne Gandhi owacho niya: “Piny opong’ gi mwandu ma nyalo chopo dwach ji duto, to ok ich-lach ma ji nigo.” Pinyruodh Nyasaye biro tieko gik ma kelo chandruoge mag piny kuom loko kido mag ji. Janabi Isaya nokoro ni e bwo loch mar Pinyruoth, ji ‘ok notim marach kata ketho gimoro,’ obed ne dhano wetegi kata ne piny. (Isaiah 11:9) Kata mana sani, ji tara gi tara e piny ngima puonjore e wi chike makare mag Nyasaye. Ipuonjogi mondo giher Nyasaye kod jowetegi, gibed gi chuny mar goyo erokamano, kaka ginyalo rito alwora, rito mwandu ma piny nyago, kendo dak e piny kaluwore gi dwaro mar Jachuech. Iikogi ne ngima mochwere e paradiso e pinyka.—Eklesiastes 12:13; Mathayo 22:37-39; Jo Kolosai 3:15.\nNyasaye ok bi weyo mondo piny maberni okethre chuth\nBuk mar Chakruok tieko sigand chuech kama: ‘Nyasaye noneno gik moko duto ma nosechweyo, kendo ne! ne ber ahinya.’ (Chakruok 1:31) Kuom adier, Nyasaye ok bi weyo mondo piny maberni okethre chuth. Ng’eyo ni Jehova Nyasaye ma en Jachuechwa ma jahera biro rito pinywani, en gima hoyo chunywa ahinya. Osingo niya: “Jo matir ginicham piny, mi ginidagie nyaka chieng’.” (Zaburi 37:29) Mad itim kinda mondo ibedie achiel kuom “jo matir,” ma biro luongo pinyni ni dalagi ma nyaka chieng’.\n^ par. 3 Bug Eklesiastes 1:4 e i Muma.\nKaka Dhano Osebedo Katiyo Marach gi Pinywani\nKor lwasi. E higa 2012, riwruok moro miluongo ni American Meteorological Society nowacho kama: “En gima nenore maler ni kor lwasi, nembe, kod piny duto medo mana bedo maliet . . . Chakre higni mag 1950, timbe dhano e gima duong’ ma osemiyo liet makamano omedore.”\nPiny. Buk moro miluongo ni Global Change and the Earth System wacho kama: “Dhano oseketho chiegni nus mar piny ma gidakie, ma oriwo lal mar kit le kod yiende mopogore opogore, lokruok e yo ma cham yudogo manyiwa kowuok e lowo, . . . kod yo ma koth chuego kata chieng’ rienygo.”\nNembe. E higa 2012, e dwe mar Septemba, stesen mar BBC nowacho kama: “Chiegni pasent 85 mag rech manie nembe osebed ka iluwo mokalo tong’ ma kuonde moko rech koro onge, kuonde moko gichiegni rumo chuth, kata itemo geng’ ji kik luw rech mokalo tong’.”\nLe gi yiende e alwora achiel. Websait moro miluongo ni science.nationalgeographic.com, wacho kama: ‘Josayans mang’eny neno ni dhano ema miyo kit le gi yiende lal e okang’ mamalo ahinya moloyo kinde moro amora mosekalo.’\nPiny ma wadakieni olos e yo makende mondo osir ngima mag dhano, le, kod yiende. We wanon ane weche ma luwogi. Yiende tiyo gi ler mar chieng’ e loko muya mochido, pi, kod gik mamoko ma yudore e lowo mondo obed muya maler kod chiemo. Dhano gi le tiyo gi muya maler kod chiemo ma yien losogo, kae to gigolo muya mochido kod gik mamoko mondo yien otigo kendo. Mano e kaka chwechgo odak. Kuom mano, piny nigi nyalo mar siro ngima nyaka chieng’.\nMano e momiyo Muma lero ayanga kaka Nyasaye “noketo piny gi riekone.” (Yeremia 10:12) Kata mana jasomo moro mar Muma nowacho niya: “Kuonde ma ji nyalo dakie e piny gin kuonde ma ber ndi ma ginyalo tiyoe tijegi maber.”\nCOVER SUBJECT Be Dhano Biro Ketho Pinyni ma Ok Nyal Lose Kendo?\nBe Chike ma ne Nyasaye Omiyo Jo-Israel ne Gin Makare Adier?\nSIGAND NGIMA Ngima Mopong’ gi Gueth Mang’eny Nikech Tiyo ne Nyasaye\nText Yore mag golo buge mag digital OHINGA MAR JARITO Be Dhano Biro Ketho Pinyni ma Ok Nyal Lose Kendo?\nOHINGA MAR JARITO Be Dhano Biro Ketho Pinyni ma Ok Nyal Lose Kendo?


Ang’o Momiyo Chandruok Ng’eny? — Ohinga mar Jarito LAIBRARI E INTANET\nbhs Sula 11 ite 116-123\nANG’O MOMIYO CHANDRUOGE NG’ENY?\nGIMOMIYO NYASAYE OWEYO MONDO CHANDRUOGE OBEDIE\nANG’O MOMIYO JEHOVA OSERITO AMING’A KA POK OKAWO OKANG’?\nIBIRO TIYO NADE GI MICH MA NYASAYE OMIYI MAR TIMO YIERO?\nAng’o Momiyo Nyasaye Nochweyo Piny?Ang’o ma Muma Puonjo Kuom Adier?\nKaka Nyasaye ne Dwaro ni Ngima Dhano ObedGima Muma Puonjo\nSULA MAR APAR GACHIEL\n1, 2. Ji penjorega penjo mage?\nPILE ka pile wawinjoga ripode mag masiche mang’eny ma timore e piny. Kuom ranyisi, wasewinjo ni Tsunami oketho gweng’ moro, ng’ato ohinyo kendo onego ji e kanisa, kendo ni tuo mar kansa onego miyo moro man gi nyithindo abich.\n2 Sama masiche kaka mago otimore, ji dwaroga ng’eyo gimomiyo gitimre. Gipenjore gimomiyo sigu kod chandruoge ng’eny e piny. Be isegapenjorie kamano?\n3, 4. (a) En penjo mane ma Habakuk nopenjo? (b) Jehova nodwoke nade?\n3 Muma konyowa ng’eyo ni nitie jotich Nyasaye ma bende nopenjore penjo kaka mago. Kuom ranyisi, Janabi Habakuk nopenjo Jehova niya: ‘Nang’o inyisa gi mamono, kendo imiya ng’iyo thagruok? Mecho kod tim machach ni e nyim wang’a. Kendo nitie nditi, mi miero otimore.’—Habakkuk 1:3.\n4 E bug Habakkuk 2:2, 3, nyisowa kaka Jehova nodwoko penjo ma Habakuk nopenje kod kaka nosingo ni odhi loko weche mapiyo. Jehova ohero ji ahinya. Muma wacho ni ‘odewowa.’ (1 Petro 5:7) Dhano nyalo winjo marach ka gineno ka jowetegi chandore. Kata kamano, Nyasaye to winjo marach moloyo sama oneno ka ji chandore. (Isaiah 55:8, 9) Omiyo, koro wanon ane penjo ma luwoni, Ang’o momiyo chandruoge ng’eny e piny?\n5. Ang’o ma jopuonj mag dinde puonjoga e wi chandruoge? To ang’o ma Muma puonjo e wi wachno?\n5 Pasta, jodolo, kod jopuonj mag dinde puonjoga ni en dwach Nyasaye mondo ji ochandre. Jomoko wachoga ni Nyasaye nosechano chon gik moko duto ma timore ne dhano, kendo ni ok wanyal ng’eyo gimomiyo notimo kamano. Moko to wacho ni ji duto moriwo nyaka nyithindo matindo tho, kae to gidhi dak gi Nyasaye e polo. Mano en miriambo. Jehova ok e ma kel gik maricho ma timore e piny. Muma wacho kama: “Aparo ni Nyasaye ok nyal timo richo; Ng’a Manyalo Duto ok nyal timo tim mamono ngang’.”—Ayub 34:10.\n6. Ang’o momiyo ji keto ketho kuom Nyasaye nikech chandruoge mopong’o piny?\n6 Ji mang’eny keto ketho kuom Nyasaye nikech giparo ni Nyasaye e ma locho e wi pinyni. Kata kamano, ne wapuonjore e Sula mar 3 ni Satan Jachien e ma locho e wi pinyni.\n7, 8. Ang’o momiyo chandruoge ng’eny e piny?\n7 Muma nyisowa ni “piny duto ni e bwo teko mar Ng’at Marach.” (1 Johana 5:19) Jaloch mar pinyni en jasigu mager kendo ma kwiny. ‘Owuondo piny mangima.’ (Fweny 12:9) Ji mang’eny luwo kite. To mano en achiel kuom gik momiyo piny opong’ gi miriambo, sigu kod timbe gero.\n8 Nitie gik mamoko ma miyo chandruoge opong’o piny. Bang’ ka Adam gi Hawa ne oseng’anjo ne Nyasaye, ne gimiyo ji duto obedo joricho. Richo osemiyo dhano okelo ne dhano wetegi chandruoge. Kinde mang’eny gidwaro ni gibed gi teko e wi jowetegi. Gihero lweny kendo gihero kwinyo jowetegi. (Eklesiastes 4:1; 8:9) Bende, ji chandorega nikech gik moko duto ‘nigi ndalogi’ kendo gipoyo ji duto. (Eklesiastes 9:11) Aksident kod gik mamoko maricho nyalo timore ne dhano nikech bedo kamoro e sa ma ok owinjore.\n9. Ang’o momiyo wanyalo wacho ni nitie gimomiyo Jehova pod oweyo mondo chandruoge obedie?\n9 Jehova ok kel chandruoge ne dhano. Omiyo, ok wanyal keto ketho kuome nikech lwenje, mahundu, kod gik mamoko maricho ma timore e piny. Bende, Nyasaye ok kel masiche kaka yiengni mag piny, yamo mager ma muko gik moko kod ataro mar pi. Kata kamano, ng’ato pod nyalo penjore niya, ‘Ka Jehova e ma nigi teko duto, ang’o momiyo ok onyal geng’o gik maricho kaka mago mondo kik timre?’ Wang’eyo ni Nyasaye dewowa ahinya. Omiyo, nyaka bed ni nitie gimomiyo pod oweyo chandruoge mondo obedie.—1 Johana 4:8.\n10. En ang’o ma Satan nowacho e wi Jehova?\n10 Jachien nowuondo Adam gi Hawa ma giketho chik Jehova e puodho mar Eden. Satan nowacho ni Nyasaye ok en Jaloch maber. Noramo ni nitie gimoro maber ma Nyasaye ne otuono Adam gi Hawa. Satan ne dwaro ni Adam gi Hawa onene kaka jaloch maber moloyo Jehova, kendo ni ne ginyalo dak kata ka Nyasaye onge.—Chakruok 3:2-5; som Weche Momedore namba 27.\n11. En penjo mane monego wang’e dwokone?\n11 Adam gi Hawa noketho chik Jehova kendo ne ging’anjone. Ne giparo ni ne gin gi ratiro mar yiero timo gima ber gi gima rach. Ere kaka Jehova ne nyalo nyiso ni Adam gi Hawa ne ok otimo yiero maber, kendo ni en e ma ong’eyo gima ber ma nyalo konyo dhano?\n12, 13. (a) Ang’o momiyo Jehova ne ok onego Adam gi Hawa gikanyono? (b) Ang’o momiyo Jehova oseweyo Satan mondo obed jaloch mar pinyni, kendo weyo mondo dhano oloch e wigi giwegi?\n12 Jehova ne ok onego Adam gi Hawa gikanyono. To ne oweyogi mondo ginyuol nyithindo. Kae to nomiyo nyithind Adam gi Hawa thuolo mar yiero ng’at ma gidwaro ni obed jalochgi. Jehova ne dwaro ni piny opong’ gi joma kare, to mano e gima ne odhi timo kata Jachien tim ang’o.—Chakruok 1:28; Isaiah 55:10, 11.\n13 Satan nokwedo Jehova e nyim malaike mang’eny. (Ayub 38:7; Daniel 7:10) Omiyo, Jehova nomiyo Satan thuolo mar nyiso ka be weche ma ne okwedego ne gin adier. Nomiyo dhano bende thuolo mar bedo gi sirkandegi giwegi ka itayogi gi Satan mondo gine ka be ginyalo bedo gi ngima maber ka Nyasaye ok okonyogi.\n14. Thuolo ma Nyasaye nochiwo osenyiso ang’o?\n14 Kuom higni mang’eny, dhano osebedo ka locho e wigi giwegi to mano ok osemiyo gibedo gi ngima maber. Mano osenyiso ni Satan en jamiriambo. Dhano ok nyal bedo gi ngima maber ka Nyasaye ok okonyogi. Janabi Jeremia ne nikare ka ne owacho kama: “A Jehova, ang’eyo ni dhano ok nyal chweyo chunye owuon, dhano onge gi teko yiero yore mowuothoe.”—Yeremia 10:23.\n15, 16. (a) Ang’o momiyo Jehova oseweyo mondo chandruoge obedie kuom kinde malach? (b) Ang’o momiyo Jehova pok ogolo chandruoge ma Satan osekelo e piny?\n15 Ang’o momiyo Jehova oseweyo mondo chandruoge obedie kuom kinde malach? Ang’o momiyo pok ogolo gik maricho e piny? Thuolo malach osekalo mondo onenre ayanga ni loch mar Satan rach. Dhano osetemo locho ka gitiyo gi yore mopogore opogore to e ma podi yorego pok okonyogi tieko chandruoge. Kata obedo ni gisetimo dongruok e weche mag sayans kod teknoloji, dhier, mahundu, kod lwenje to siko mana ka medore. Ji bende ok tim ne jowetegi gik makare. Dhano ok nyal locho e yo maber ka Nyasaye ok okonyogi.\n16 Jehova pok ogolo chandruoge ma Satan osekelo e piny. Dine bed ni otimo kamano, mano donyiso ni oriwo loch mar Satan lwedo, to en gima Nyasaye ok nyal timo kata matin. Bende, mano donyiso ni dhano nyalo locho e wigi giwegi mana kaka Satan nosewacho. Kata kamano, weche ma ne Satan owachogo gin miriambo. Jehova ok nyal timo gimoro amora ma biro miyo dhano oyie gi miriambono nikech en ok en ja miriambo.—Jo-Hibrania 6:18.\n17, 18. Ang’o ma Jehova biro timo ne gik maricho duto ma Satan osekelo e piny?\n17 Be Jehova nyalo golo chandruoge duto mosebetie nikech ng’anjo mar Satan kod dhano? Ee, onyalo. Kuom Nyasaye gik moko duto nyalore. Jehova ong’eyo kinde mowinjore ma miriambo ma ne Satan owacho biro chopo e gikone. Kae to obiro miyo piny obed Paradiso mana kaka nodwaro. Ji duto “manie liete” ibiro chier. (Johana 5:28, 29) E wi mano, ji ok nobed matuo kata ok gini tho kendo. Yesu biro golo gik maricho duto ma Satan osekelo e piny. Jehova biro tiyo kode mondo “oketh tije mag Jachien.” (1 Johana 3:8) Wamor ni sani Jehova osebedo ka hore kodwa mondo wayud thuolo mar ng’eye kendo yiere obed Jalochwa. (Som 2 Petro 3:9, 10.) Sama wachandore, okonyowa mondo wachung’ motegno.—Johana 4:23; som 1 Jo-Korintho 10:13.\n18 Jehova ok chunwa ni wayiere obed Jalochwa. Nochueyo dhano gi nyalo mar yiero gima gidwaro timo. Wane ane kaka michno nyalo konyowa.\n19. En mich mane maber ma Jehova omiyowa? Ang’o momiyo onego wati maber gi michno?\n19 Mich ma Nyasaye omiyowa mar timo yiero miyo wabedo mopogore gi le. Le onge gi nyalo mar fwenyo ka gima gitimo ber kata rach. Kata kamano, wan to wanyalo yiero kaka wadwaro tiyo gi ngimawa, bed ni en tiyo ne Jehova kata ooyo. (Ngeche 30:24) Ok wan kaka masinde molos mana mondo otim gik ma idwaro ni gitim. Wan gi thuolo mar yiero ni wadwaro bedo joma chalo nade, yiero osiepe ma wadwaro bedogo, kod kaka wadwaro tiyo gi ngimawa. Jehova dwaro ni wabed mamor.\n20, 21. En yiero mane maberie moloyo ma inyalo timo sani?\n20 Jehova dwaro ni wahere. (Mathayo 22:37, 38) Ochalo gi wuoro ma bedo mamor ka nyathine nyise koa e chunye ni, “Aheri baba.” Jehova nomiyowa mich mar yiero ka be wadwaro tiyone kata ooyo. Satan, Adam, gi Hawa notamore winjo Jehova. Ere kaka ibiro tiyo gi mich ma in-go mar timo yiero?\n21 Ti gi michno e tiyo ne Jehova. Nitie ji mang’eny mosekwedo Satan ma giyiero tiyo ne Nyasaye. (Ngeche 27:11) Inyalo timo ang’o sani mondo ibi ibed e piny manyien e kinde ma Nyasaye biro goloe chandruoge duto? Sula ma luwo mae biro dwoko penjono.\nADIERA 1: JEHOVA OK KELNWA CHANDRUOGE\n“Aparo ni Nyasaye ok nyal timo richo; Ng’a Manyalo Duto ok nyal timo tim mamono ngang’.”—Ayub 34:10\nAng’o momiyo chandruoge ng’eny e piny?\nSatan Jachien e jaloch mar pinyni.\nDhano bende kelo ne jowetegi chandruoge.\nGik maricho nyalo timore ne dhano nikech bedo kamoro e sa ma ok owinjore.\nJehova ohero ji ahinya. Owinjo marach sama ji chandore.\nADIERA 2: SATAN NOKWEDO RATIRO MA JEHOVA NIGO MAR BEDO JALOCH\n‘Nyasaye ong’eyo ni wang’u noyepi, mi nubedi ka Nyasaye, kung’eyo mabeyo gi maricho.’—Chakruok 3:5\nAng’o momiyo Jehova ne ok oketho Satan gikanyono?\nSatan nowacho ni Nyasaye ok en jaloch maber. Satan ne dwaro ni dhano obed gi paro ni gin gi ratiro mar yiero timo gima ber gi gima rach.\nSatan nokwedo Jehova e nyim malaike mang’eny.\nADIERA 3: LOCH MAR SATAN RACH\n“Dhano onge gi teko yiero yore mowuothoe.”—Yeremia 10:23\nAng’o momiyo dhano osechandore aming’a?\nDhano osetemo locho ka gitiyo gi yore mopogore opogore, kata kamano, ok ginyal locho maber ka Nyasaye ok okonyogi.\nJehova osebedo ka hore kodwa mondo wayud thuolo mar ng’eye kendo yiere obed Jalochwa.\nJehova biro tiyo gi Yesu mondo ogol gik maricho duto ma Satan osekelo e piny.\nADIERA 4: TI NE JEHOVA GI MICH MA IN-GO MAR TIMO YIERO\n“Wuoda, bedi mariek, . . . mondo aduok wach ni jalo makwera.”—Ngeche 27:11\nAng’o momiyo Jehova ok chunwa gi tiyone?\nLe onge gi nyalo mar fwenyo ka gima gitimo ber kata rach. Kata kamano, wan to Jehova omiyowa mich mar timo yiero. Wanyalo yiero mar tiyone kata ooyo.\nJehova dwaro ni watine nikech wahere.


“Ang’o momiyo Nyasaye nochueyo dhano?” Adiera Manie Muma Nodwoko Penjo ma ne Chando Pacha | Muma Loko Kit Ngima Ji\nSOM E Afrikaans Albanian Amharic Arabic Armenian Armenian (Ma Imbo) Aymara Azerbaijani Azerbaijani (Cyrillic) Bashkir Bengali Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitumbuka Cibemba Cinyanja Croatian Czech Dangme Danish Dholuo Dutch Efik Estonian Ewe Faransa Finnish Ga Georgian German Greek Guarani Gujarati Gun Haitian Creole Hausa Hebrew Hiligaynon Hindi Hungarian Igbo Iloko Indonesian Isoko Italian Japanese Kannada Kazakh Kikamba Kikaonde Kikongo Kikuyu Kimbundu Kinyarwanda Kirghiz Kirundi Kisungu Kongo Korean Latvian Lingala Lithuanian Luganda Luvale Macedonia Malagasy Malayalam Marathi Maya Myanmar Nepali Ngabere Norwegian Nyaneka Nzema Ossetian Otetela Papiamento (Aruba) Papiamento (Curacao) Persian Polish Portuguese Punjabi Quechua (Bolivia) Rarontongan Romanian Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tajiki Tamil Tatar Telugu Thai Tigrinya Tiv Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Vietnamese Xhosa Yoruba Zapotec (Isthmus) Zulu\nAdiera Manie Muma Nodwoko Penjo ma ne Chando Pacha\nKaka Iwachonwa Gi Mayli Gündel\nHIGA MA NONYUOLEE: 1987\nPINY MOAE: AZERBAIJAN\nCHON: WUONWA NE EN JA-ISLAM TO MINWA NE NIE DIN MAR JO-YAHUDI\nNe onyuola e taon miluongo ni Baku, e piny Azerbaijan, ne wan nyithindo ariyo e odwa, kendo an ema ne an chogo. Wuonwa ne en Ja-Islam to minwa ne nie din mar Jo-Yahudi. Jonyuolwa noherore ahinya kendo ne giwinjore kata obedo ni ne gin e dinde mopogore. Minwa ne riwo wuonwa lwedo sama ne otimo nyasi mar Ramadan, kendo wuonwa bende ne timo kamano sama minwa ne timo nyasi mar Pasaka. E odwa, ne wan gi bug Koran ma en mar Jo-Islam, Torah mar Jo-Yahudi, kod Muma.\nAn awuon ne an Ja-Islam. Kata obedo ni ne ayie ni Nyasaye nitie, pod ne nitie gik moko ma ne chanda. Ne ajapenjora ni, ‘Ang’o momiyo Nyasaye nochueyo dhano, kendo ere tiende mondo ng’ato ochandre achanda e ngimane duto kae to gikone iwang’e e mach ma nyaka chieng’?’ Nikech ji wachoga ni gik moko duto ma timore gin dwaro mar Nyasaye, ajapenjora ni, ‘Be Nyasaye ema kelo ne dhano chandruoge kae to obedo mamor sama oneno kaka gichandore?’\nKane an jahigni 12, ne achako olo lamo moro mar Jo-Islam miluongo ni namaz, ma Jo-Islam timoga dibich e odiechieng’. E kindeno, wuonwa ne otera kaachiel gi nyaminwa e skul moro mar Jo-Yahudi. Ne opuonjwa gik mang’eny moriwo timbe Jo-Yahudi mondik e Torah, kaachiel gi dho Hibrania. Pile pile ka ne pok wachako klas, ne walemo kwaluwo kaka Jo-Yahudi ne timo. Omiyo, gokinyi ne aolo lamo mar namaz e ot, kae to bang’e ka adhi skul, ne ariwora gi joskul wetena e lamo mar Jo-Yahudi.\nNe agombo ahinya yudo dwoko mag penjo ma ne chando pacha. Ne ajapenjo jotend din mar Jo-Yahudi e skul niya: “Ang’o momiyo Nyasaye nochueyo dhano? Nyasaye neno nade wuonwa ma en Ja-Islam? Ang’o momiyo ikwane kaka ng’ama ok ler to en ng’at maber? Ang’o momiyo Nyasaye ne ochueye?” Dwoko ma ne gimiya ne ok winjrena malong’o kendo ne ok oroma.\nNitie gik ma ne otimorena e higa mar 2002, ma ne omiyo yie ma ne an-go kuom Nyasaye odok chien. Noyudo eka wadar wadhi e piny Germany, kae to bang’ juma achiel kende, tuwo mar abach nogoyo wuonwa, mi koro nochal ka ng’at mosesim. Ne alemo kuom higni mang’eny mondo Nyasaye omi ngima joodwa odhi maber. Nikech ne an gadier ni Nyasaye Manyalo Duto nigi teko e wi ngima kod tho, ne asaye pile mondo ores ngima wuonwa. Ne aparora kama, ‘Tek ahinya mondo Nyasaye owe ma ok ochopo dwaro manie chuny nyako matin kaka an.’ Ne an gadier chuth ni ne odhi dwoko lamona. Kata kamano, wuonwa notho.\nChunya nochido gi Nyasaye nikech naparo ni ok odew dhano. Ne aparo e chunya kama: ‘Samoro alemo e yo ma ok kare, kata dibed ni Nyasaye onge.’ Chunya nojok kendo ne aweyo olo lamo mar namaz. Ne aneno ni dinde mamoko ok nyal konya, omiyo ne ang’ado ni Nyasaye onge.\nBang’ dweche auchiel, Joneno mag Jehova ne obiro odwa. Nikech ne ok wahero din mar Jokristo, an kod nyaminwa ne wadwaro nyisogi e yo ma muol ni dindgino ok ber. Ne wapenjogi niya: “Ang’o momiyo Jokristo lamo Yesu, msalaba, Maria, kod sanamu mamoko, to Chike Apar mag Musa kwero timbego?” Jonenogo ne onyisowa maler ka gitiyo gi Muma ni Jokristo madier ok onego olam sanamu, kendo ni lamo onego odhi ne Nyasaye kende. Ne ahum nono.\nKae to ne wapenjogi kama: “To nade wach Nyasaye ma Nyadidek? Ka Yesu en Nyasaye, ere kaka ne onyalo biro e piny, ma dhano nege?” Ne gileronwa ka gitiyo gi Muma ni Yesu ok en Nyasaye, to bende ok orom gi Nyasaye. Jonenogo nolero ni mano e momiyo ok giyie kuom puonj mar Nyasaye ma Nyadidek. Ne awuoro wachno kendo ne aparo kama, ‘Magi Jokristo mopogore manade!’\nKata kamano, pod ne agombo ng’eyo gimomiyo dhano tho, kod gimomiyo Nyasaye oweyo dhano mondo ochandre. Jonenogo nonyisa buk miluongo ni Ujuzi Uongozao Kwenye Uhai Udumuo Milele, * ma ne oting’o sula moko ma ne dwoko penjo ma ne an-go. Mapiyo nono ne achako puonjora Muma kodgi.\nE kinde mag puonjruok, ne ayudo dwoko malong’o ma Muma chiwo e wi penjo ma ne an-go. Ne apuonjora ni nying Nyasaye en Jehova. (Zaburi 83:18) Kido mare maduong’ en hera. (1 Johana 4:8) Ne ochueyo dhano mondo omigi ngima. Ne apuonjora ni kata obedo ni Nyasaye oweyo timbe ma ok kare mondo obedie, osin gi timbego kendo ochiegni gologi chuth. Ne apuonjora bende ni, nikech Adam gi Hawa ne ong’anjo ne Nyasaye, mano ne okelo ne dhano masira. (Jo-Rumi 5:12) Achiel kuom masichego en tho mar osiepewa gi wedewa, to mano e gima ne otimore ne wuonwa. Kata kamano, Nyasaye biro tieko chandruogego e piny manyien, kama jomotho bende ibiro chierie.—Tich Joote 24:15.\nAdiera manie Muma nodwoko penjo ma ne chando pacha. Ne achako bedo gi yie kuom Nyasaye kendo. Kaka ne amedo ng’eyo Joneno mag Jehova, ne afwenyo ni gin riwruok mar piny mangima ma nigi winjruok maber. Hera kod winjruok manie kindgi nomora sidang’. (Johana 13:34, 35) Weche ma ne apuonjora kuom Jehova nomiyo abedo gi gombo mar tiyone, omiyo ne ang’ado mar bedo Janeno mar Jehova. Ne obatisa Januar 8, higa mar 2005.\nPuonj madier manie Muma ne oloko ngimana duto ma obedo maber. Dwoko madier ma ne ayudo e Wach Nyasaye miyo chunya bedo mokuwe. Ne ayudo hoch kuom ng’eyo ni wuonwa ma ne otho ibiro chier kaluwore gi singo manie Wach Nyasaye.—Johana 5:28, 29.\nSani koro en higni auchiel nyaka ne wakendre gi jaoda moluoro Nyasaye miluongo ni Jonathan, kendo kend marwa osebedo ka dhi maber. Waduto wasepuonjore ni adiera ma Muma puonjo e wi Nyasaye gin kare, giyot winjo, kendo gin kaka mwandu maduong’ ahinya. Mano e momiyo waheroga nyiso jomoko yie kod geno ma jaber ma wan-go. Sani koro ang’eyo ni Joneno mag Jehova ok gin Jokristo “mopogore,” to gin Jokristo madier.\n^ par. 15 Mogo gi Joneno mag Jehova to sani ok goye.\nAdiera e Wi Nyasaye\nBe iparo ni Nyasaye dewi? Puonjri kido ma Nyasaye nigo kod kaka inyalo bedo osiepne.\nNe Gitiyo gi Muma e Dwoko Penjo ma ne An Godo Duto!


Bible in one year - Luo Bible 2020 - February 19\nTim jo-Lawi 9:1-24\n1. Chiengʼ mar aboro Musa noluongo Harun gi yawuote kaachiel gi jodong Israel.\n2. Nowacho ne Harun niya, “Kaw nyarwath mondo itimgo misango mar golo richo kendo ikaw im mondo itimgo misango miwangʼo pep, jamnigo nyaka bed maonge songa kendo ichiwgi e nyim Jehova Nyasaye.\n3. Nyis jo-Israel kama: ‘Kawuru nywok maonge songa mondo utimgo misango mar golo richo, to nyaroya gi nyarombo mahikgi achiel kendo maonge songa mondo uchiw kaka misango miwangʼo pep.\n4. Kendo uchiw rwath kod im kaka misango mar lalruok kaachiel gi misango mar cham moruw gi mo e nyim Jehova Nyasaye nikech tinendeni Jehova Nyasaye nofwenyrenu.’ ”\n5. Negikelo gik moko duto mane Musa ochikogi e dho Hemb Romo, kendo oganda duto mar Israel nosudo mochungʼ e nyim Jehova Nyasaye.\n6. Eka Musa nowachonegi niya, “Ma e gima Jehova Nyasaye osechikou mondo utim, mondo duongʼne maler ofwenyrenu.”\n7. Musa nowacho ne Harun niya, “Sud machiegni gi kendo mar misango, kendo itim misango mar golo richo, gi misango miwangʼo pep, mondo ipwodhrigo kaachiel gi oganda; eka ichiw misango kipwodhogo oganda kaka Jehova Nyasaye osechiko.”\n8. Kuom mano, Harun nosudo machiegni but kendo mar misango, kendo noyangʼo nyarwath mane obiro gologo richone owuon.\n9. Bangʼe yawuote nokelone remo, mi onyumoe lith lwete, nomienogo tunge mag kendo mar misango, eka remo modongʼ to ne opuko e tiend kendo mar misango.\n10. Nokawo boche gi nyiroke kod jwala mabor manie wi chuny mag chiayo mane itimogo misango mar golo richo, kendo nowangʼogi pep ewi kendo mar misango mana kaka Jehova Nyasaye nochiko Musa.\n11. To ringʼo kod piem to ne otero oko mar kambi mowangʼogi.\n12. Bangʼ mano Harun noyangʼo chiayo mar misango miwangʼo pep. Yawuote nogamone remo kendo nokiro e bethe duto mag kendo mar misango.\n13. Eka negimiye lemo ka lemo mar chiayo mar misango miwangʼo pep kaachiel gi wich kendo owangʼogi e kendo mar misango.\n14. Nolwoko jamb-ich kaachiel gi tielo kendo nowangʼogi kuom misango miwangʼo pep ewi kendo mar misango.\n15. Eka Harun nokelo misango mane ji ochiwo. Nokawo nywok mane ibiro timgo misango mar golo richo ni oganda, noyangʼe kendo nopwodhogo richogi mana kaka notimo gi misango mokwongo.\n16. Bangʼ mano nokawo chiayo mar timo misango miwangʼo pep kendo nochiwe mana kaka ne chik dwaro.\n17. Eka nokelo misango mar cham kendo nojuko sanja mowangʼo e kendo mar misango kaachiel gi misango miwangʼo pep mar okinyi.\n18. Eka Harun noyangʼo rwath kod im mane itimogo misango mar lalruok ni oganda. Yawuote nogamone remo mokiro e bethe duto mag kendo mar misango.\n19. To boche mag rwadhno kod imno kaka sembe, gi boche mogawo jamb-ich gi nyiroke kaachiel gi jwala mabor manie wi chuny,\n20. duto negiketo ewi agoko, eka Harun nowangʼogie kendo mar misango.\n21. Harun noliero agoko kod bam korachwich e nyim Jehova Nyasaye kaka misango miliero kendo ifwayo mana kaka Musa nochiko.\n22. Eka Harun notingʼo lwete malo kochomo oganda mi nogwedhogi. Bangʼe nolor piny oa kama notimoe misengini mag golo richo gi misengini miwangʼo pep, kod misengini mag lalruok.\n23. Eka Musa gi Harun nodonjo e Hemb Romo, to kane giwuok oko to negigwedho ji, kendo duongʼ maler mar Jehova Nyasaye nofwenyore ni oganda duto.\n24. Mach nomuoch e nyim Jehova Nyasaye kendo nowangʼo misango miwangʼo pep kaachiel gi migepe mag boche manie wi kendo mar misango. Kane ji oneno gima notimoreno, negipongʼ gimor mi gipodho auma.\nTim jo-Lawi 10:1-20\n1. Nadab gi Abihu ma yawuot Harun nokawo tewnigi mag mach mi giketoe mach, kendo ne gioloe ubani, kendo ne gimoko makwero e nyim Jehova Nyasaye ma chik Jehova Nyasaye ok oyie.\n2. Kuom mano mach nomuoch e nyim Jehova Nyasaye mowangʼogi kendo ne githo mana kanyo.\n3. Eka Musa nowacho ni Harun niya, “Ma e gima Jehova Nyasaye nowuoyoe kawacho kama, “ ‘Ananyis kaka an Nyasaye Maler ne jogo masudo buta, kendo nyaka miya luor e nyim ogendini duto.’ ” Wachni nomako dho Harun.\n4. Musa noluongo Mishael gi Elzafan yawuot Uziel ma en owadgi wuon Harun, mowachonegi niya, “Biuru ka mondo utingʼ ringre oweteu ugol oko mar kambi oa e dho kama ler mar lemo.”\n5. Kuom mano negibiro ma gitingʼogi kendo gigologi oko mar kambi kaka Musa nochiko kapod girwako lepgi mag dolo miluongo ni tunik.\n6. Eka Musa nowacho ne Harun kod yawuote ma Eliazar gi Ithamar niya, “Kik uwe wiu bed mogar, bende kik uyiech lepu, nono to ubiro tho kendo Jehova Nyasaye iye biro wangʼ gi ogandani duto. To wedeu kaachiel gi jo-Israel duto to nyalo ywago joma Jehova Nyasaye osetieko gi mach.\n7. Un to kik uwuogi ua e dho Hemb Romo, nono to ubiro tho, nikech un Jehova Nyasaye osewalou.” Omiyo negitimo mana kaka Musa nosewachonegi.\n8. Eka Jehova Nyasaye ne owuoyo gi Harun kowachone niya,\n9. In kaachiel gi yawuoti kik umadh kongʼo kata gima mero ji e kinde ma udhi e Hemb Romo, nono to ubiro tho. Mano en chik momako nyikwau nyaka tiengʼ mabiro.\n10. Nyaka uket pogruok e kind gik mowal ne Jehova Nyasaye kod gik ma ok mowal, bende gik ma ok ler gi gik maler,\n11. kendo nyaka ipuonj jo-Israel chike duto mane Jehova Nyasaye omiyogi koa e dho Musa.\n12. Musa nowacho ne Harun gi yawuote mane odongʼ magin Eliazar gi Ithamar niya, “Kawuru misango mar cham mane odongʼ kuom misengini mane ochiwne Jehova Nyasaye gi mago miwangʼo gi mach kendo uchame ka ok oketie thowi but kendo mar misango, nikech en gima ler moloyo,\n13. kendo nyaka uchame e kama ler mar lemo nikech en pokni kaachiel gi yawuoti. Ma en pok mogol kuom misengini miwangʼo gi mach ne Jehova Nyasaye nikech kamano e kaka nochika.\n14. To in kaachiel gi yawuoti gi nyigi unyalo chamo agoko mane olier mifwayo kaachiel gi bam mane ochiw e nyim Jehova Nyasaye. Chamgiuru kama owal ni Jehova Nyasaye, nimar osemiyigi in kaachiel gi nyithindo kaka pokni mar misango mar lalruok ne jo-Israel.\n15. Bam mane osechiw kod agoko mane oselier nyaka kel kaachiel gi boche mag misengini miwangʼo gi mach nobed misango mifwayo e nyim Jehova Nyasaye. Ma nobed pokni mapile pile in kaachiel gi nyithindi kaka Jehova Nyasaye nochiko.”\n16. Kane Musa openjo wach diel mane otimgo misango mar golo richo, kendo kane onyise ni ne osewangʼe, mirima nomake gi Eliazar kod Ithamar magin yawuot Harun mane odongʼ.\n17. Eka nopenjogi niya, “Marangʼo ne ok uchamo misango mar golo richo e kama ler mar lemo? En misango maler mane omiu mondo upwodhgo oganda kuom richogi e nyim Jehova Nyasaye.\n18. Nikech remb diendno ne ok oter e Kama Ler mar lemo, mano emomiyo ne onego uchame ei hekalu kaka nachikou.”\n19. Harun to nodwoko Musa niya, “Kawuono yawuota osetimo ni Jehova Nyasaye misango mar golo richogi giwegi kod misango miwangʼo pep, to kata kamano to koro neye gima osetimorena! To ka dine acham misango mar golo richoni kawuono, bende dine atimo maber e nyim Jehova Nyasaye?”\n20. Bangʼ kane Musa osewinjo mae to ne oneno ni Harun ni kare.\n1. Zaburi mar Daudi. Achiwoni chunya, yaye Jehova Nyasaye;\n2. In ema aketo genona kuomi, yaye Nyasacha. Kik iwe ane wichkuot, bende kik iwe wasika loya.\n3. Onge ngʼama oketo genone kuomi manyalo neno wichkuot, to joma timo timbe maricho ema biro neno wichkuot.\n4. Nyisa yoreni, yaye Jehova Nyasaye, puonja mondo aluwgi;\n5. telna gi adierani, kendo puonja, nikech in Nyasaye ma Jawarna, kendo genona ni kuomi odiechiengʼ duto.\n6. Par kechni maduongʼ gi herani, yaye Jehova Nyasaye, nikech gisebedo ka gintie nyaka aa chon.\n7. Kik ipar richo mane atimo kapod an rawere kod yorena mobam; para kaluwore gi herani, nikech iber, yaye Jehova Nyasaye.\n13. Dhako mofuwo en jakoko, ok oritore kendo ngʼeyone tin.\n14. Obedo e dhoode, e kom kama otingʼore mar dala maduongʼ,\n15. koluongo jogo makadho, madhi e yoregi.\n16. Owacho ni jogo maonge gi rieko mar ngʼado bura niya, “Weuru ji duto mangʼeyogi tin obi kae!”\n17. Nomedo wachonegi niya, “Pi mokwal mit, chiemo michamo apanda ema nigi ndhandhu moloyo!”\n18. To ok gingʼeyo kata matin ni joma otho ni kuno; bende ni joma lime ni e liel matut.\n23. To kanyono ei sinagogi ne nitie ngʼat moro mane nigi jachien marach. Ngʼatni noywak matek kowacho niya,\n24. “Yesu ja-Nazareth, en angʼo midwaro timonwa? Isebiro mondo itiekwa koso? Angʼeyo ni in Ngʼat Maler Mar Nyasaye!”\n25. To Yesu nokwere gi dwol matek niya, “Lingʼ thi! Wuogi ia kuome!”\n26. Jachien marachno noyuko ngʼatno mi ogoyo koko gi dwol ma liyore, bangʼe oa oweye.\n27. Jogo duto nowuoro ahinya, magipenjore niya, “Ma to en angʼo? Puonj manyien kendo man-gi teko! Ngʼatni chiko koda ka jochiende kendo giwinje.”\n28. Humb Yesu ne olandore piyo piyo e gwenge duto molworo Galili.\n29. Bangʼe kane gisea e sinagogi negidhi kaachiel gi Jakobo kod Johana e dalagi Simon gi Andrea.\n30. To min chi Simon nonindo e kitanda, ka tuo mar midhusi onure. Joma nenikanyo nonyiso Yesu wachno piyo piyo.\n31. Omiyo Yesu nodhi ire, momako lwete kokonye mondo ochungʼ. Midhusi noweye kendo nochungʼ mochako miyogi chiemo.\n32. Odhiambono, ka piny noseyuso, ji nokelo ne Yesu jotuo duto kaachiel gi joma nigi jochiende.\n33. Ji mane ni e dalano duto nochokore e dhoot kama ne Yesu nitie,\n34. to Yesu nochango ji mathoth mane nigi kit tuoche mayoreyore. Bende noriembo jochiende oa kuom ji, to ne ok oyiene jochiendego mondo owuo nikech negingʼeyo ni en ngʼa.\n35. Kinyne kogwen ka piny pod olil, Yesu nochiewo mowuok e ot kama noninde. Nowuok modhi kar kende kama ochwalore, mi nolemo kuno.\n36. Simon gi jowetene ne jodhi manye,\n37. kendo kane giyude to negiwachone niya, “Ji duto manyi.”\n38. To Yesu nodwokogi kawacho niya, “Wadhiuru kamachielo e gwenge man machiegni, mondo kuno bende ayalie.” Mano emomiyo asebiro.\n39. Omiyo nowuotho e piny Galili duto, koyalo e sinagokegi kendo koriembo jochiende kuom ji.\n40. Ngʼat moro man-gi dhoho nobiro mogoyo chonge piny e nyim Yesu kosaye niya, “Kiyie to inyalo pwodha.”\n41. Yesu nokecho ngʼatno morieyo bade momule, kowacho niya, “Ayie, pwodhri!”\n42. Gikanyono dhoho norumo kuom ngʼatno mochango.\n43. Yesu nogonyo ngʼatno piyo piyo mondo odhi kochike matek niya,\n44. “Ne ni ok inyiso ngʼato wachni. To dhiyo mondo inyisri ne jadolo kendo ichiw misengini ma Musa nochiko nikech pwodhruokni, mano nobed ranyisi ne gin.”\n45. Kar timo kamano to ngʼatni nochako lando wachno e sa nogo mane oa ir Yesu. Kuom mano Yesu koro ne ok nyal donjo ayanga e dala moro amora, to nodak mana oko kuonde ma ji ongee. To kata kamano ji ne pod biro ire koa kuonde duto.


to ka tich ng’ato owang’, to ok noyud pokne, to en owuon norese, to mana ka ng’ama osekadho e mach.\nTich Joote 27:21\nKoro kane gisedak kuom ndalo mang’eny ka ok gichiem, Paulo nochung’ e nyimgi mowachonigi niya, “Owetena, dinyocha uwinj wachna, mi wawe kwang’ waa Krete, to da ok wanwang’o masirani, kendo gik moko da ok olal kama.\n To kata kamano, gigo duto mane akwano chon ka ohala, tinde akwano ka gik manono nikech Kristo. To moloyo mano, akwano gik moko duto ka gik manono, nimar gueth maduong’ mar ng’eyo Kristo Ruodha Yesu ohewo gimoro amora. Adier, ne aweyo gik moko duto olalna nikech en. Akwanogi duto mana ka yugi miwito oko, mondo ayud Kristo kaka pokna,\n1 Korintho 3:13-15\n to tich ng’ato ka ng’ato nong’ere malong’o mana Chieng’ Giko. Chieng’no nobi gi mach, kendo mach notem tich mane ng’ato ka ng’ato otiyo. Ka gima ne ng’ato ogero kuom miseno osiro mach, to enoyud pok, to ka tich ng’ato owang’, to ok noyud pokne, to en owuon norese, to mana ka ng’ama osekadho e mach.\n Wachno kik bwogu nikech ndalo biro ma kata mana joma otho manie bur nowinj dwonde, mi wuog oko. Joma timbegi beyo nochier, mi yud ngima, to joma timbegi richo nochier e bura.\n Owetewa, wadwaro ni mondo ung’e wach man kuom joma osetho, mondo kik ubed gi kuyo ka joma onge geno. Wayie ni Yesu notho, kendo ochako ochier. Kamano bende e kaka wach joma otho koyie kuom Kristo nobedi. Nyasaye nokelgi kaachiel gi Yesu. Koro wanyisou gimoro ma Ruoth owuon ema nowacho. Nowacho ni, wan joma pod odong’ kangima chieng’ ma Yesu biro, ok wanakwong dhi ni jogo mosetho. Chieng’no dwol moro nogol chik, kendo dwond malaika maduong’ nowinji, kendo tung’ mar Nyasaye noywagi, kendo Ruoth owuon nolor koa e polo. Eka joma notho koyie kuom Kristo nochier mokwongo. Bang’e, wan mapod wangima noyudhwa, mi terwa malo e boche polo kaachiel gi jogo, mondo warom ni Ruoth e kor polo. Mano e kaka Ruoth noterwa mondo wabed kode nyaka chieng’. Emomiyo horeuru gi wechegi.\nChieng’no dwol moro nogol chik, kendo dwond malaika maduong’ nowinji, kendo tung’ mar Nyasaye noywagi, kendo Ruoth owuon nolor koa e polo. Eka joma notho koyie kuom Kristo nochier mokwongo.\n1 Thesalonika 4:13-14\n Owetewa, wadwaro ni mondo ung’e wach man kuom joma osetho, mondo kik ubed gi kuyo ka joma onge geno. Wayie ni Yesu notho, kendo ochako ochier. Kamano bende e kaka wach joma otho koyie kuom Kristo nobedi. Nyasaye nokelgi kaachiel gi Yesu.\nRuodhe nowachone niya, ‘Isetimo maber ahinya! In jatich malong’o kendo modimbore! Iserito gik manok e yo maber, omiyo koro abiro keto gik mang’eny e lueti mondo iriti. Bi wabed mamor waduto’\n Bang’ mano Yesu nomedo wacho niya, “Lazaro osiepwa nindo otero, to adhi mondo achiewe.” Jopuonjrene nowachone ni, “Ruoth, ka nindo osetere, to kara obiro kwo.” Ne giwacho kamano nikech ne gigalo ni Yesu loso kuom nindo mar yueyo, to chutho noloso mana kuom tho mar Lazaro.\nTich Joote 2:29\n“Jowetena, weuru anyisu wach malong’o kuom Daudi kwarwa maduong’. Ne otho mi oyike, kendo liende pod ni ka nyaka chil kawuono.


Ngero ma Yesu Ogoyo e Wi Jamwandu (Luka 12) | Ngima mar Yesu\nSULA MAR 77\nYesu Chiwo Puonj e Wi Mwandu\nNGERO MAR NG’AT MA JAMWANDU\nYESU WUOYO KUOM WINJ AGAK KOD MAUA\n“KUETH MATIN” BIRO BEDO E PINYRUOTH\nSama Yesu pod chiemo e od Ja-Farisaicha, ji tara gi tara rite oko. Nitie kinde ma ji mang’eny osegabiro ire kamano ka en Galili. (Mariko 1:33; 2:2; 3:9) Koro ka en Judea kae, ji mang’eny dwaro nene mondo giwinje. To mano nyiso ni gin gi chuny mopogore ahinya gi mar Jo-Farisai ma Yesu chiemogo.\nWach ma Yesu kwongo wacho en wach makende ahinya ne jopuonjrene. Owachonegi kama: “Beduru motang’ ne thowi mar Jo-Farisai, ma en wuondruok.” Mano en siem ma Yesu osegachiwo e kinde motelo. Kata kamano, nikech gik moa neno ka timore e ot sama gichiemo, oneno ni nwoyo siemno dwarore ahinya kendo. (Luka 12:1; Mariko 8:15) En adier ni Jo-Farisai temo umo kitgi marach ka gitimore ni gin joma oluoro Nyasaye ahinya. Kata kamano, nikech gin joma nyalo ketho jomamoko, dwarore ni oel kitgi. Yesu lero kama: “Onge gimoro mopand ahinya ma ok bi fwenyore, kendo onge wach maling’ling’ ma ok bi ng’ere.”—Luka 12:2.\nNyalo bedo ni thoth joma obiro ir Yesu gin Jo-Judea ma ne pok owinje kopuonjo e alwora mar Galili. Kuom mano, onwoyo kendo thuond weche ma ne osewacho motelo. Ojiwo jogo duto ma winje niya: “Kik uluor joma nego ringruok to bang’ mano ok ginyal timo gimoro mokalo kanyo.” (Luka 12:4) Mana kaka osetimo e kinde motelo, ojiwo gimomiyo dwarore ni jolupne obed gi geno ni Nyasaye biro ritogi. Dwarore bende ni ging’e Wuod dhano mi giyie kuome, kendo ging’e ni Nyasaye nyalo konyogi.—Mathayo 10:19, 20, 26-33; 12:31, 32.\nKae to ng’at moro ei ogandano tuch gi wach moro ma chando chunye. Ng’atno wacho ne Yesu kama: “Japuonj, nyis owadwa mondo opog koda gik ma wuonwa ne oweyo.” (Luka 12:13) Chik wacho ni wuowi makayo onego oyud pok nyadiriyo kuom mwandu mag wuon-gi. Omiyo, ywaruok ok onego obed e kindgi. (Rapar mar Chik 21:17) Kata kamano, nenore ni jali to dwaro ni opogne mwandu mokalo monego oyud. Yesu ok donjre e ywaruokgino, to mano en gima nyiso rieko. Openjo jalo niya: “Omera, en ng’a moseketa jang’ad-bura kata jathek e kindu ji ariyo?”—Luka 12:14.\nKae to Yesu chiwo puonj ne ji duto kama: “Yawuru wang’u kendo utang’ gi yore duto mag ich-lach, nimar kata ka ng’ato nigi gik mogundho, ngimane ok otenore kuom gik ma en-go.” (Luka 12:15) Kata bed ni ng’ato nigi mwandu mang’eny maromo nade, donge pod obiro tho chieng’ moro mowe mwandugo? Yesu jiwo puonjno kotiyo gi ranyisi moro ma ji biro dong’ ka paro ahinya. Kendo en ranyisi ma konyo ji ng’eyo gimomiyo dwarore ni gibed gi nying maber e wang’ Nyasaye.\nYesu wacho kama: “Puoth ng’at moro ma jamwandu ne onyak maber. Omiyo, nochako parore ei chunye kama, ‘Nikech koro aonge gi kama dachokie chamba, ang’o ma abiro timo?’ Eka nong’ado niya, ‘Ma e gima abiro timo: Abiro muko utega mag keno kae to agero madongo moloyo, kendo kanyo anachokie chamba duto kod giga duto, eka abiro wacho ne chunya kama: “Chunya, in gi gik mabeyo mang’eny misekano ne higni mang’eny ma biro; koro yue mos, chiem, imeth, kendo ibed mamor.”’ To Nyasaye nowachone kama, ‘In ng’at ma pache ok ni kare, e otieno ma kawuononi gidwaro ngimani. Kare gik misekanogo biro doko mag ng’a?’ Mano e kaka bedo gi ng’at ma kano mwandu ne en owuon, to ok en jamwandu e wang’ Nyasaye.”—Luka 12:16-21.\nGombo mar bedo gi mwandu modhuro nyalo mako jopuonjre Yesu kaachiel gi jomamoko ma winje. Kata, parruok mag ngima nyalo chocho yo ma gitiyogo ne Jehova. Omiyo, Yesu nwoyo puonj moro maber ma ne osegachiwo chiegni higa achiel gi nus mokalo kane ogolo twak e Got.\nYesu wacho kama: “Weuru bedo gi parruok kuom ngimau, e wi gima ubiro chamo, kata kuom dendu e wi gima ubiro rwako. . . . Nonuru winj agak: Ok gichuo kodhi kata keyo; gionge gi deche kata ute keno; to pod Nyasaye pidhogi. Donge un uber ahinya moloyo winy? . . . Nonuru kaka maua dongo: Ok gichandre gi tich kendo ok gitwang’ lewni; to akonu ni, kata mana Solomon e ber mar duong’ne duto, ok norwakore kaka achiel kuomgi. . . . Omiyo, weuru manyo gima ducham kod gima dumadh kendo weuru bedo gi parruok ahinya . . . Wuonu ong’eyo ni uchando gigo. . . . Sikuru ka udwaro Pinyruodhe kendo gigo duto ibiro mednu.”—Luka 12:22-31; Mathayo 6:25-33.\nGin jomage ma biro dwaro Pinyruodh Nyasaye? Yesu nyiso ni kuom joma nok moluoro Nyasaye, mana “kueth matin” e ma biro timo kamano. Bang’e, ne biro fwenyore ni gin mana ji 144,000. Gueth mane ma gibiro yudo? Yesu singonegi kama: “Wuonu oseyie miyou Pinyruoth.” Jogi ok bi keto chunygi e yudo mwandu manie piny ma jokuoge nyalo kwalo. Kar mano, gibiro keto chunygi kuom “mwandu ma ok rum e polo,” kama gibiro lochoe gi Kristo.—Luka 12:32-34.\nYesu dwoko ng’at ma ne dwaro ni opognegi mwandu e yo mane?\nAng’o momiyo dwarore ni wapar matut kuom ranyisi ma Yesu otiyogo?\nYesu elo weche mage e wi joma biro bedo kode e Pinyruoth?


Isaya 65 - Holy Bible [Luo Bible 2020] - (Isa 65)\n“Ne afwenyora ne joma ne ok openja, bende ne oyuda gi joma ne ok omanya. To ne oganda mane ok luong nyinga, ne awachonegi ni, ‘Eri an, eri an.’\nOdiechiengʼ duto aserieyo bada ne oganda ma wigi tek, jogo mawuotho e yore ma ok beyo, ka gitimo dwarogi giwegi,\nma gin joma osiko mana ka miya mirima e wangʼa awuon, ka gitimo misengini e puothe, kendo giwangʼo ubani e kendo molos gi matafare;\ngibet e dier liete joma otho otieno duto ka, gipondo kuonde mobuto, gichamo ring anguro, kendo agulnigi otingʼo chiemo moko makwero;\ngiwacho ni ji mamoko niya, ‘Bed mabor koda; kik isud buta, nimar aler moloyi!’ Joma kamago gin mana iro mawuok e uma kendo ka mach maliel ma ok tho odiechiengʼ duto.\n“To ne, wachno osiko kondiki e nyima ni: Ok analingʼ to abiro chulo kuor adimba; abiro chulo kuor kuneno,\nma en richo magu kaachiel gi richo mag kwereu,” Jehova Nyasaye owacho. Nikech negitimo misengini e gode mine gidwanyo nyinga e gode matindo, omiyo abiro kumogi chuth ka gineno kuom timbegi mosekadho.\nMa e gima Jehova Nyasaye wacho: “Mana kaka olemo maber inyalo yudi e saga marach, ma ji wach ni, ‘Kik wite, nimar pod nitie gima ber kuome, e kaka anatim e lo jotichna kendo ok anatiekgi duto.’\nAbiro kelo nyikwa joka Jakobo kendo joka Juda, jogo manokaw godena; ee joga mogen ma jotichna nokaw pinyno mi gidagie.\nJoga mosebedo ka manya nokwa jambgi Sharon kendo Holo mar Akor nobed lek mar dhog-gi.\n“To un musejwangʼo Jehova Nyasaye kendo wiu osewil kod goda maler, un mupedho mesa mar misengini, kendo uloso sewni ne nyiseche manono.\nAseketou e dho ligangla, kendo un duto unugo chongu kar nek; nimar ne aluongou, to onge ngʼama ne odwoko, ne awuoyo kodu to onge ngʼama nowinjo. Ne utimo timbe mamono e nyima, kendo uyiero mana gik mamorou.”\nKuom mano ma e gima Jehova Nyasaye Manyalo Gik Moko Duto wacho: “Jotichna nochiem, to unudeny; jotichna nomethi, to unuwinj riyo; jotichna nobed gimor, to unune wichkuot.\nJotichna nower, kamor opongʼo chunygi, to unuywagi ka lit opongʼo chunyu, kendo unudengi ka chunyu otur.\nNyingu nobed gir kwongʼ e dier joga mayiero, nimar Jehova Nyasaye Manyalo Gik Moko Duto notieku chuth, kendo nomi jotichne madiera nying machielo.\nNgʼato angʼata mano dwar gweth e piny nyaka luong mana nying Nyasaye madiera; kendo ngʼato angʼata ma nokwongʼre e piny, nokwongʼre mana gi nying Nyasaye madiera. Nimar chandruok machon wich nowilgo, kendo ginilal e wangʼa.”\n“Winjuru, abiro chweyo polo manyien kod piny manyien. Gik mosekadho ok nochak opar bende ok ginibi kata e paro.\nTo bed mamor kendo gi ilo manyaka chiengʼ, gi gik ma abiro chweyo, nimar abiro chweyo Jerusalem obed dala makelo mor, kendo joma odakie obed gi ilo.\nAbiro bedo gi mor gi Jerusalem kendo bedo gi ilo nikech joga; ywak kod koko mar nduru ok nochak owinji kuome kendo.\n“E polo manyien-no kod piny manyien-no ok nochak oyudie nyathi minywolo bangʼe dak mana kuom ndalo manok; kata ngʼat maduongʼ ma ok nodag matiek hike duto, ngʼat manotho ka hike mia achiel, nokwan mana ni otho ka pod en rawera; kendo ngʼat manotho ka hike pok ochopo higa mia achiel, nokwan mana ka ngʼama okwongʼ.\nGibiro gero udi mi gidagie kendo gibiro pidho mzabibu mi gicham olembgi.\nOk ginichak giger udi kae to jomoko nono ema dakie, kata pidho cham to jomoko nono ema biro chamo. Mana kaka yath dak amingʼa, e kaka joga nodagi, joga mayiero none mor kuom gik ma lwetgi oseloso.\nOk gini chandre kayiem nono, kata nywolo nyithindo mokwongʼ; nimar ginibedi oganda ma Jehova Nyasaye, ogwedho gin kod nyikwagi.\nAbiro dwokogi kata kapok giluonga, kendo abiro winjogi kata kapok giwuoyo.\nOndiek kod rombo nokwa kaachiel, sibuor nocham lum mana kaka faras, to lowo ema nobed chiemb thuol. Onge gima ginikethi e godega duto maler,” Jehova Nyasaye owacho.


In gi weruok? Ere kaka anyalo yudo weruok ka owuok kuom Nyasaye?\nPenjo: In gi weruok? Ere kaka anyalo yudo weruok ka owuok kuom Nyasaye?\nDuoko: Tich Joote 13:38 yango ni, “Kuom mano, owetena, unyalo neno uduto ni kuom Yesu ema ilandonue wach mar weyo richo."\nWeyo richo en ang'o to ang'o ma omiyo adware?\n"Weyo" tiende ni yweyo gimoro maler, ng'uono ne ng'ato, rucho oko gowi. Ka wakoso ne ng'ato, wamanyo weruok margi mondo osiep no odhi mbele. Okwene ng'ato nikech ng'ano owinjore mondo owene. Ongee ng'ama owinjre mondo owene. Weruok en tim mar hera, neno ne ng'ato malit, kod ng'uono. Weruok en yiero mondo kik imak gimoro ne ng'at moro, ka ok idewo gima gisetimo ni.\nMuma nyisowa ni waduto wadwaro weruok kowuok kuom Nyasaye. Waduto waseketho. Eklesiastes 7:20 wacho ni, "Onge ng’ato kata achiel e piny ngima manyalo timo mana gik mabeyo lilo, ma ok oketho gimoro." 1 Johana 1:8 wacho ni, “Ka wawacho ni waonge richo, to wawuondore kendwa, kendo adiera onge e chunywa." Richo duto chutho en ranyisi mar balo kowuok kuom Nyasaye (Zaburi 51:4). E wii mano, wadwaro ahinya weruok kowuok kuom Nyasaye. Ka ok owenwa richowa, wabiro dak kinde duto te kawathagre nikech kethowa(Mathayo 25:46; Johana 3:36).\nWeruok – Ere kaka anyalo yude?\nGima ber en ni Nyasaye en jahera kendo ong'uon - oikre mar weyonwa richowa! 2 Petro 3:9 wachonwa ni, "...ohorenu mos kapod orito, nikech ok odwar ni mondo ng’ato olal, to odwaro ni mondo ji duto olokre owe richogi." Nyasaye dwaro wenwa richowa, koro ne ochiwo weruok marwa.\nChudo mamakare ma kende mar richowa en tho. Nus mokwongo mar jo-Rumi 6:23 yango ni, "Misach richo en tho..." Tho manyaka chien e gima waseyudo kowuok e richo wa. Nyasaye, e chenro maler makare chuth, ne obedo dhano - Yesu Kristo (Johana 1:1,14). Yesu ne otho e msalaba, ka okao chudo marwa - tho. 2 Jo-Korintho 5:21 puonjowa ni, "Kristo ne onge gi richo kata matin, to Nyasaye notime richo nikech wan, mondo kuom en wabed joma kare kaka Nyasaye." Yesu ne otho e msalaba, ka okao kum marwa! Kaka Nyasaye, tho ne okelo weruok mar richo mag piny ngima. 1 Johana 2:2 wacho, "En e misango magolo richowa, to ok richowa kende ema ogolo, to ogolo koda ka richo mar piny duto bende.” Yesu ne ochier kuom joma otho, ka olando loch mare e wi tho (1 jo-Korintho 15:1-28). Opak Nyasaye, ka okalo e tho kod chier mar Yesu Kristo, nus mar ariyo mar Jo-Rumi 6:23 e adiera, "to mich Nyasaye en ngima mochwere kuom Yesu Kristo Ruodhwa."\nBe idwaro mondo oweni richo ni? Be in gi winjo moro mathagi mar bedo gi ketho ma dak wiyi wil go? Weruok mar richowa yudore ka ibiro keto yieni kuom Yesu Kristo kaka Jawar mari. Jo-efeso 1:7 wacho, "Nyasaye oseweyonwa richowa, kendo osewarowa nikech tho mar Kristo. Mano kaka mich ma Nyasaye oseolo kuomwa kuom ng’wonone ogundho." Yesu ne ochulonwa gopwa, mondo ong'uonwa. Gima inyalo timo kende en mana kwayo Nyasaye mondo oweni ka okalo kuom Yesu, ka iyie ni Yesu ne otho mondo ochul weruokwa - to obiro weni richoni! Johana 3:16-17 nigiote maber ni, "Nyasaye nohero piny ahinya kama, omiyo nochiwo Wuode ma miderma mondo ng’ama oyie kuome kik lal, to obed gi ngima ma nyaka chieng’. Nyasaye ne ok ooro Wuowi ni obi e piny mondo ong’ad ni piny bura, to noore ni mondo piny onwang’ warruok kuome."\nWeruok – be oyot kamano adiera?\nKamano, oyot kamano! Dak iyud weruok ka owuok kuom Nyasaye. Dak ichul weruok mari ka owuok kuom Nyasaye. Inyalo mana yude, kuom yie, kokalo kuom hera gi ng'wono mar Nyasaye. Ka idwaro yie ne Yesu Kristo kaka Jawar mari kendo iyud weruok kowuok kuom Nyasaye, mae e lamo ma inyalo lamo. Wacho lamo ni kende kata lamo moro amora okbi wari. En mana yie kuom Yesu Kristo manyalo kelo weruok mar richo. Lamo en mana yo kende mar lero ne Nyasaye yie mari kuome kendo duokone erokamano kuomchiwo weruok mari. "Nyasaye, Ang'eyo ni aseketho e nyimi kendo owinjore mondo ayud kum mari. To Yesu Kristo ne okao kum ma awinjrago mondo ka okalo kuom yei kuome inyalo wena. Aketo yie mara kuomi mar warruok. Erokamano kuom ng'uono mari makende! Amen!"


Mar 5 | `KKC | STEP | Esiga Yesu o hamamee dili odoo sabolo Gelili abei daso. Osoloso dibada du Gelasa mosobia dibada mi su mapoo oluguso.\nYesuye odoo bo holo pala moodoo\n(Mat 8:28-34, Luka 8:26-39)\n1 Esiga Yesu o hamamee dili odoo sabolo Gelili abei daso. Osoloso dibada du Gelasa mosobia dibada mi su mapoo oluguso. 2 Osoloso diba du olo oluguloso, Yesu yo mubi dokodoo polomeleeno, odoo bo holo pala oso odoo bi maga Yesu mapoo simiso. 3 Odoo hagee beeame susuga odoo bi mapoo badeli, yo kitulugu toowaga edebeeyo yo ki tiso koo tialekili. 4 Beeame susuga o homo sabolo dee sabolo ki tiso tialokoloso magooga eyo kitulugu oso ki ti kokisa pigiliso. Esiga edebeeyo yo balai eli opupa meli. 5 Beeame susuga osoloso gesi susuga odoo bi mapoo osoloso esia mapoo eyo nediliyo yoso kolo kookoome gwa sabolo siliso.\n6 Yesu eli sage hoogooga sibumolome, odoo yo Yesu ogoloso yo tugodalame hoguodiso. Osoloso o homo beiyopoo gawuaso. 7 Eseme Yesuye yimapoo egeesee takaso, “Bo holo, no odoo yimaga peegoo gadi.” Esino bo holo pala odoo oso neligi agadulone egeesee takaso, “Yesu dokodoo badeli Godeeyo owolo, no ogoo talame amapoo ka simiyo? Godeeyo goo maga amapoo dala toowa na tenee!”\n9 Osoloso Yesuye see egeesee takaso, “Nee hu ogumo?”\nEseme odoo oso to nei yimapoo egeesee takaso, “Mo hu Bei, bei iba bei odoo hageeyo kulodu.” 10 Osoloso bo holo oso Yesu mapoo see howa see howa diso, bo holo mi hee mapoo seesee peegeeyaga.\n11 Esino koola mapoo esia dokodoo be hu bei mooloogoo doloso, mi nalagamo sile sibiso. 12 Eseme bo holo oso Yesu mapoo see howaso, “Nayo iba be mapoo palame seesee pagalai soowayo?” diso. 13 Eseme Yesuye diba be ma kulodu gasoowadee neme, bo holo odoo ma kuloduga galagasibileso see be ma kulodu soowadeeso. Eseme be bei 2,000 egesi oso esia dokodooga abei mapoo kuko meileso abei ma kulodu weidaso.\n14 Be gi debeli odoo oso goo hagee ogoloso kuko dulone mi toowa mapoo osoloso mi pepoko abo mapoo takomo diso. Eseme odoo susuga to hagee duloso, diba agalame sibadeeso. 15 Odoo susuga Yesu mapoo sibileso mooloogoodooso, esino odoo bo holo pala see tekepo poloso, goo tekepo gooleme dugo tekepo kaloso, Yesubolo badoboome ogoloso dia ebiaso. 16 Be gi debeli odoo diayo goo odoo mapoo peledapa sabolo be mapoo peledapa sabolo ogoloso odoo susuga mapoo takaso. 17 Osoloso odoo mooloogoodoo susuga oso to hagee duloso, Yesu mapoo see howa see howa diso, “No hamaga peegoo di!” diso.\n18 Yesu dilame du mapoo topome, odoo daga bo holo polome Yesuye moodoo oso Yesu mapoo egeesee howaso, “A nobolo dilei goomogo.” 19 Esino Yesuye yimapoo egeesee takaso, “Haye, no mosopoo wedi dileso, Lodeeye sooloo dolone goo tekepo namapoo moodoo nemisi dimapoo takalame di,” diso. 20 Eseme odoo see abaga wedi dino Dekapolisi mi mapoo mosobia 10 mapoo takomo diso. Odoo susuga yayo taka duloso dia howoogaso.\nYesu mapoo tei teme nei yayo odoo paiye moodoo\n(Mat 9:18-26, Luka 8:40-56)\n21 Yesu o hamamee dili odoo sabolo abei dala soowaso, osoloso abei palaga mapoo odoo susuga yimapoo mooloogoodooso. 22 Mi omapoo Yu odoowo howo gisili moso mapoo wiligi odoo toba, o hu Yailas, yayo Yesu ogoloso o homo beiyopoo gawuaso. 23 Osoloso yayo see Yesu mapoo howaso, “Mo sobo holo paiye moodoolame, yo talai koola tapa, esiga nee deeso yo sigilame sibe, yo paiye wediloso, see gie badalame.”\n24 Eseme Yesu yibolo dime odoo mooloogoodoo susuga hamamee yo pupugamo diso. 25 Osoloso mooloogoodoo eyo kulodu sobo aso woloma oso sawo dimili ososee dugo 12 poogooso. 26 Sobo yo melesenee neli odoo bei mapoo diayo pidilame dugo susuga dimiliso, esino diayo yimapoo dala toowa tenemeleeso. Osoloso yayo dimapoo melesenee talame, melesenee eyo nei magolone o molee susuga hosudooso, esino yo sawo dimili koodobilega see toowa poloso, sawo osee dimiliso. 27 Esino sobo yo daga Yesuye odoo tekepo moodoomo sili duloso, yo odoo mooloogoodoo kuloduga Yesuwo miligiyo hamamee sibileso o dugo sage yayo ka mapoo sigeso. 28 Sobo yayo goolee Yesuwo dugo sigoga yo wedilei gooleeso. 29 Yayo Yesuwo dugo sigime sawo dimili saga koodobiaso. Eseme yo eyo egeesee gooleeso, “Sawo dimili tekepo pa,” gooleeso.\n30 Yesu eyo gooleeno odoo moodeli kitulugu yimaga peegoo di neme, yo odoo mooloogoodoo mapoo hodio bidi puguloso egeesee takaso, “Edebeeyo mo dugo sigo. Ayo gooleedalaiya, mo dugo odoo agayo sigoba.”\n31 Eseme o hamamee dili odoo oso yimapoo egeesee takaso, “Odoo mooloogoodoo susuga nama hodu kokosooso. Esiga nayo kasalame, ‘Edebeeyo mo dugo sigo. Ayo gooleedalaiya, mo dugo odoo agayo sigoba’ doloso ka takala? Bei odoo susuga oso nama sigoso.”\n32 Yesu odoo mooloogoodoo kulodu osee esia meleeso, yo odoo agayo sigebeleeso. 33 Esino sobo Yesuwo dugo sige oso eyono moodoo goolee puguloso obulone kikilika sabolo sibileso o homo beiyopoo badebeiso, osoloso eyo goo moodoo Yesu mapoo takaso. 34 Yesuye nei yimapoo egeesee takaso, “Mo holo, no amapoo tei too maga no tekepo moodooso, esiga no Godeeyo mesie goo sabolo di. No olo weidooso.”\n35 Yesu to osee takomolome, odoo abo Yailas eyo moso abaga sibileso Yailas mapoo egeesee takaso, “Nee sobo holo taso. Esiga eligili odoo yo ido sibilei goo hee mauwe, yo haga na goolee.”\n36 Esino Yesu diayo taka to telega pogoloso Yailas mapoo egeesee takaso, “No haga na ebi, wulo amapoo tei te.”\n37 Osoloso Yesuye egeesee takaso, “Odoo susuga, niba deebee,” doloso hedepe Pita, Yemes, Yonee, osoloso Yailus esee Yesubolo diso. 38 Diba abaga dino Yailas eyo moso mapoo peledoboloso, odoo susuga to boowa sabolo pupusuga molome egeiso. 39 Yesu moso kulodu gadileso odoo susuga dimapoo egeesee takaso, “Niba kaseega to boowa sabolo ka pupusuga malala? Sobo holo yo tele, yo wulo tia moloso.” 40 Odoo susuga Yesuye to taka duloso sisiyiligaso.\nEseme Yesuye odoo susuga dimapoo egeesee takaso, “Niba moso kuloduga peegoo galagadi,” diso. Osoloso Yesu yo sobo holo oso tia melee debi mapoo dulone hedepe oma dio owee dio osoloso o hamamee dili odoo sabolo kulodu gadiso. 41 Yesuye sobo holo ta o dee mapoo toloso yimapoo egeesee takaso, “Talita koum!” (To eyo bei sobo holo, no teebee.) 42 Eseme sobo holo yo epedee omapoo saga toboloso siliso (yo dugo 12). Eseme oma dio owee dio, osoloso Yesu o hamamee dili odoo sabolo dia howoogaso. 43 Yesuye dimapoo to kitulugu sabolo egeesee takaso, “Ayo sobo holo hagee wedilame moodoo niyo odoo hee mapoo na takee,” diso. Osoloso oma dio owee dio mapoo Yesuye egeesee takaso, “Nibada sobo holo nei nali bi tenee,” diso.


Kwan 6 - Holy Bible [Luo Bible 2020] - (Kwan 6)\n“Wuo kod jo-Israel kendo inyisgi kama: ‘Ka dichwo kata dhako dwaro chiwo singruok makende, ma en singruok makende ne Jehova Nyasaye kaka ja-Nazir,\nto nyaka owe madho divai kod math mamoko moket e thowi kendo ok onego omadh kongʼo kata kongʼo moa kuom math mamoko moket e thowi. Ok onego omadh gimoro amora molos gi olemb mzabibu, kata chamo olemb mzabibu manumu kata motwo.\nE kinde duto ma en ja-Nazir, ok onego ocham gimoro amora mowuok kuom olemb mzabibu, bed ni en kothe kata opokone.\n“ ‘E thuoloni duto ma en e bwo singruok mar bedo tenge, wiye ok noliel gi wembe. Enorite maler ne Jehova Nyasaye nyaka ndalone mag kwongʼruok norum; kendo enopidh yie wiye maboyo.\n“ ‘E thuoloni duto ma en e bwo singruok mar bedo tenge ne Jehova Nyasaye, ok onego osud machiegni gi ringre ngʼama otho.\nBed ni wuon-gi kata min-gi kata owadgi kata nyamin-gi ema otho, to ok onego obed mogak, nikech ranyisi mar bedo ngʼat mowal ne Nyasaye ni e wiye.\nE kindeno duto ma okete tenge, en ngʼama owal ne Jehova Nyasaye.\n“ ‘Ka dipo ni ngʼato otho bute, mi yie wiye mosewal ogak, to nyaka oliel yie wiyeno chiengʼ mar abiriyo mipwodhee.\nTo chiengʼ mar aboro nyaka okel akuch odugla ariyo kata nyithi akuru ne jadolo e dhoranga Hemb Romo.\nJadolo nochiw achiel kaka misango mar golo richo to machielo kaka misango miwangʼo pep mar kwayone ngʼwono nikech notimo richo kuom bedo kama ringre ngʼama otho nitie. E odiechiengno nyaka opwodh wiye.\nE kindeno duto mokete tenge nyaka ochiwre ne Jehova Nyasaye kendo okel nyaim ma hike achiel kaka misango michiwo mar pwodhruok e ketho. To kinde mane osetieko kowale ok nokwan nikech yie wiye mane nyiso ni owaleno ne odoko mogak.\n“ ‘Koro mano e chik momi ja-Nazir ka kinde mokete tenge orumo kendo nyaka kele e dhoranga Hemb Romo.\nE dhorangach kanyo ema nyaka ochiwe misangone ne Jehova Nyasaye ma gin: nyaim ma hike achiel maonge songa kaka misango miwangʼo pep, sibini ma hike achiel maonge songa kaka misango migologo richo; im maonge songa kaka chiwo mar lalruok,\nkaachiel gi chiwo mar cham kod misango miolo piny, kod okapu mopongʼ gi makati ma ok oketie thowi kaka kek molos gi mogo mayom moru gi mo, kod chapat mowir gi mo.\n“ ‘Jadolo nochiwgi e nyim Jehova Nyasaye kaka misango mar pwodhruok e richo kod misango miwangʼo pep.\nBende nochiw okapu man-gi makati ma ok oketie thowi kod im kaka misango mar lalruok ne Jehova Nyasaye, kaachiel gi chiwo mar cham kod misango miolo piny.\n“ ‘Bangʼe e dhoranga Hemb Romo, ja-Nazirno nyaka liel yie wiye mane osewal tenge. Enokaw yie wiyeno mi olute e mach mantiere e bwo misango mar chiwo mar lalruok.\n“ ‘Bangʼ ka ja-Nazirno oselielo yie wiye mane osewal tenge, jadolo nomiye bad im mosechwaki, kod kek kod chapat mogoloe okapu, mago molos ma ok oketie thowi.\nBangʼ mano jadolo noliergi e nyim Jehova Nyasaye kaka misango mifwayo; kaachiel gi agoko kod em mane olier nimar gin gik mopwodhi kendo gin mek jadolo. Bangʼ timo kamano, ja-Nazir koro nyalo mana madho divai.\n“ ‘Mano e chik momako ja-Nazir mosekwongʼore kaluwore gi pwodhruok mare kendo mano e misango manyaka otimne Jehova Nyasaye kaachiel gi gimoro monyalo chiwo. Nyaka ochop singo mar kwongʼruok mane ochiwo, kaluwore gi chik mar ja-Nazir.’ ”\n“Nyis Harun kod yawuote ni, ‘Ma e kaka onego ugwedh jo-Israel. Wachnegi kama:\n“ ‘Jehova Nyasaye mondo ogwedhu kendo oritu;\nWangʼ Jehova Nyasaye mondo orieny kuomu kendo omiu ngʼwono mogundho;\nJehova Nyasaye orangu maber kendo omiu kwe.’\n“Kamano e kaka ginihul nyinga kuom jo-Israel, kendo anagwedhgi.”


Jingo Math | Wayfair\nPart #: GGA012\nSKU #: GER1033 Share: \nGary Grimm & Associates Jingo Math (\nProduct Details Specifications Product Q&A Shipping & Returns Have fun while learning interesting facts about your favorite holidays and subjects! Just like playing Bingo-cover pictures instead of numbers. Helps children develop listening skills, visual discrimination, and critical thinking skills. Great in the classroom as a positive reward or to expand a theme unit. Each game contains 30 player cards and 36-50 question cards. 3 to 30 players. Reading skills not required. Dimensions: Overall Product Weight: 1 Pounds Weights & DimensionsOverall Product Weight: 1 Pounds Specifications\nWe're here to help When you buy a Gary Grimm & Associates Jingo Math online from Wayfair, we make it as easy as possible for you to find out when your product will be delivered.\nYou can check on a delivery estimate for the Gary Grimm & Associates Part #: GGA012\nIf you have any questions about your purchase or any other Learning & Exploration product for sale our customer service representatives are available to help.Whether you just want to buy a Gary Grimm & Associates Jingo Math or shop for your entire home, Wayfair has a zillion things home.\nOUR SKU # GER1033 This item is also sometimes listed under the following manufacturer numbers: GGA012 Advertisement Feedback »


Biblica® Ochiw Thuolo Motingʼo Loko Manyien™ Jeremia 29\n☰ Jeremia 29 ◀ ▶\nBaruwa ne joma ni e twech\n1 Ma e baruwa mane janabi Jeremia ooro koa Jerusalem ne jodongo mane otony e dier jotwech kod ne jodolo, jonabi kod ji mamoko duto mane Nebukadneza notero e twech koa Jerusalem nyaka Babulon. 2 (Ma ne en bangʼ ka Ruoth Jehoyakin kod min ruoth, jotelo mag agola kod jotend Juda gi Jerusalem, jopecho gi jogoro osedhi e twech koa Jerusalem.) 3 Nomiyo Elasa wuod Shafan kod Gemaria wuod Hilkia baruwa, jogo mane Zedekia ruodh Juda nooro Babulon ir Ruoth Nebukadneza. Kawacho niya:\n4 Ma e gima Jehova Nyasaye Maratego, ma Nyasach Israel, wacho ne jogo duto mane atero e twech koa Jerusalem nyaka Babulon: 5 “Geruru udi kendo udag kanyo; pidhuru puothe kendo ucham gik ma ginyago. 6 Nyomburu mondo onywol yawuowi kod nyiri; yuduru mon ne yawuotu kendo uchiw nyiu mondo onyuom, magin bende ginywol yawuotgi kod nyigi mondo kwanu omedre kendo kik udog chien. 7 Bende, dwaruru kwe kod mwandu mar dala maduongʼ ma aseterou e twech. Lamuru Jehova Nyasaye, ndalono nikech kodhi maber to un bende unudhi maber.” 8 Ee, ma e gima Jehova Nyasaye Maratego, ma Nyasach Israel, wacho: “Kik iwe jonabi kod joma neno wach e lek manie dieru wuondu. Kik uchik itu ne lek ma gileko nikech mano miyo gimedo leko. 9 Gikoro miriambo gi nyinga. Ok aorogi,” Jehova Nyasaye owacho.\n10 Ma e gima Jehova Nyasaye wacho: “Bangʼ ka usetieko higni piero abiriyo e Babulon, to anabi iru kendo achop singo mara mar ngʼwono mondo aduogu ka.” 11 Nimar Jehova Nyasaye wacho niya, “Angʼeyo chenro ma an-go kodu. Chenro mar dhi maber to ok mar hinyou, chenro mar miyou geno kod ngima mabiro. 12 Eka unuluonga mi anabi kendo ulama, to anawinju. 13 Unudwara kendo unuyuda ka udwara gi chunyu duto. 14 Ununwangʼa kendo anaduogu ka ua e twech. Anachoku ka ua e pinje duto kod kuonde ma asekeyoue kendo anaduogu kama ne uae ka aterou e twech,” Jehova Nyasaye owacho.\n15 Unyalo wacho niya, “Jehova Nyasaye osemiyowa jonabi ei Babulon,” 16 to ma e gima Jehova Nyasaye wacho kuom ruoth mobet e kom duongʼ mar Daudi kod jogo duto modongʼ e dala maduongʼni, jopinyu mane ok odhi kodu e twech; 17 adiera, ma e gima Jehova Nyasaye Maratego wacho: “Anaor ligangla, kech kod masira kuomgi kendo analokgi ka ngʼope maricho ma ok nyal cham. 18 Analawgi gi ligangla, kech kod masira kendo anami gibed joma bwogo gwenge duto manie piny kendo gir kwongʼ kod bwok, gima ok onego mi luor kendo ma jaricho, e dier ogendini duto mane aseriembogie.” 19 Jehova Nyasaye wacho niya, “Nimar pok giwinjo wechena, ma gin weche mane aoronegi kuom jotichna ma jonabi. To kata mana un joma ne oter e twech pok uwinja,” Jehova Nyasaye owacho.\n20 Emomiyo, winjuru wach Jehova Nyasaye, un joma ni e twech duto ma aseriembo koa Jerusalem nyaka Babulon. 21 Ma e gima Jehova Nyasaye Maratego, ma Nyasach Israel, wacho kuom Ahab wuod Kolaya kod Zedekia wuod Maseya, ma koronu miriambo e nyinga: “Anachiwgi ne Nebukadneza ruodh Babulon, kendo enoneg-gi e nyimu ka uneno. 22 Nikech gin, joma ni e twech duto moa Juda man Babulon noti gi kwongʼni kawacho ni: ‘Mad Jehova Nyasaye timnu mana kaka notimone Zedekia kod Ahab, mane ruodh Babulon owangʼo e mach.’ 23 Nimar gisetimo gik mamono ei Israel; giseterore gi monde jobathgi kendo e nyinga gisewacho miriambo, mane ok anyisogi mondo giwachi. Angʼeye kendo an janeno kuom wachno,” Jehova Nyasaye owacho.\nWach ne Shemaya\n24 Nyis Shemaya ja-Nehelam, 25 “Ma e gima Jehova Nyasaye Maratego ma Nyasach Israel, wacho: Ne ioro barupe e nyingi iwuon ne ji duto man Jerusalem, ne Zefania wuod Maseya jadolo, kendo ne jodolo mamoko duto. Ne iwachone Zefania ni, 26 ‘Jehova Nyasaye oseyieri jadolo kar Jehoyada mondo ibed jarit od Jehova Nyasaye; omiyo koro ngʼato ma janeko mawuondore ni janabi onego itwe gi nyororo kod chuma molworo ngʼute. 27 Marangʼo pod ok imako Jeremia moa Anathoth, ma ketore ni janabi e dieru? 28 Oseoranwa wachni Babulon: Enobed kinde marabora. Emomiyo geruru udi kendo udagie eigi; pidhuru puothe kendo ucham gigo ma ginyago.’ ”\n29 Zefania jadolo, kata kamano, nosomo baruwani ne Jeremia janabi. 30 Eka wach Jehova Nyasaye nobiro ne Jeremia ni, 31 “Or wachni ne joma ni e twech duto: ‘Ma e gima Jehova Nyasaye wacho kuom Shemaya ja-Nehelam: Nikech Shemaya osekoronu, kata obedo ni ne ok aore, kendo osemiyo uyie gi miriambo, 32 ma e gima Jehova Nyasaye wacho: Adier, anakum Shemaya ja-Nehelam kod gunde. Onge ngʼama nodongʼ kuom joge, kata neno gik mabeyo mabiro timo ne joga, nikech oselando mondo ji ongʼanyna. An Jehova Nyasaye ema awacho kamano.’ ”